qundao/data-zh-poetry huggingface dataset:
题林氏读书堂
作者：陈宓
朝代：宋
体裁：七言律诗

四壁无尘坐绛帷，邻家清晓听唔咿。圣贤凛凛长相面，爵禄骎骎讵可辞。问字有人携酒款，诵经终岁不园窥。我来自恨相逢晚，嗣此敲门惬所思。
题永石屏
作者：陈宓
朝代：宋

琅玕三尺重南金，风韵仍同绿绮琴。胸次便如斯壁立，千年不受一尘侵。谁将一段楚天碧，磨向崖心万仞馀。桥柱不题司马字，兰亭留待右军书。
题永石屏·其一
作者：陈宓
朝代：宋
体裁：七言绝句

琅玕三尺重南金，风韵仍同绿绮琴。胸次便如斯壁立，千年不受一尘侵。
题永石屏·其二
作者：陈宓
朝代：宋

谁将一段楚天碧，磨向崖心万仞余。
桥柱不题司马字，兰亭留待右军书。
题永石屏·其二
作者：陈宓
朝代：宋

谁将一段楚天碧，磨向崖心万仞馀。桥柱不题司马字，兰亭留待右军书。
题清隠祠
作者：陈宓
朝代：宋
体裁：七言绝句

高标千载有谁攀，风雨祠堂尚一间。寄语当年詹令尹，吾今亦欲早归山。
题湖堂长春风堂
作者：陈宓
朝代：宋
体裁：七言绝句

柯翰由来元气同，要须壮岁似儿童。君家友爱谁能比，一榻长如二月中。
题玉井
作者：陈宓
朝代：宋

自昔高夸十丈莲，我今平步华峰巅。
年来妄想驱除尽，不信人间是有仙。
题玉井
作者：陈宓
朝代：宋

自昔高誇十丈莲，我今平步华峰巅。年来妄想驱除尽，不信人间是有仙。
题王孙口致爽亭赓陈左史韵
作者：陈宓
朝代：宋

溪山一路送还迎，管领溪山有此亭。我为举杯相劳勉，他年端不负山灵。谁结危亭碧玉堆，西山爽气唤仍回。岚光祇恐不堪著，更遣新诗勾引来。
题王孙口致爽亭赓陈左史韵·其一
作者：陈宓
朝代：宋
体裁：七言绝句

溪山一路送还迎，管领溪山有此亭。我为举杯相劳勉，他年端不负山灵。
题王孙口致爽亭赓陈左史韵·其二
作者：陈宓
朝代：宋

谁结危亭碧玉堆，西山爽气唤仍回。
岚光祇恐不堪着，更遣新诗勾引来。
题王孙口致爽亭赓陈左史韵·其二
作者：陈宓
朝代：宋

谁结危亭碧玉堆，西山爽气唤仍回。岚光祇恐不堪著，更遣新诗勾引来。
题王忠文公新祠
作者：陈宓
朝代：宋

仰瞻新像凛清秋，犹带当时体国忧。听断直教心悦服，抚縻端自意诚求。遂令百世思嚬笑，不但三年绝叹愁。甲子一周遗爱在，后来多少踵前脩。
题王忠文公新祠
作者：陈宓
朝代：宋

仰瞻新像凛清秋，犹带当时体国忧。
听断直教心悦服，抚縻端自意诚求。
遂令百世思嚬笑，不但三年绝嘆愁。
甲子一周遗爱在，后来多少踵前修。
题缺
作者：陈宓
朝代：宋
体裁：七言律诗

诗跨唐人未数钱，定应妙思入风烟。才堪华国华宁老，句得惊人即是仙。世事但将酬一醉，侯封那可敌千篇。天葩况值春初到，蜂蝶纷纷看扑缘。
题致爽亭
作者：陈宓
朝代：宋

山水围中宅一区，小亭花柳足康娱。勾牵诗思千篇有，斗擞征尘一点无。秉烛风檐费遮逻，闭窗云雾巧窥？。凭谁起唤王摩诘，写作渊明归去图。
题致爽亭
作者：陈宓
朝代：宋
体裁：七言律诗

山水围中宅一区，小亭花柳足康娱。勾牵诗思千篇有，斗擞征尘一点无。秉烛风檐费遮逻，闭窗云雾巧窥�。凭谁起唤王摩诘，写作渊明归去图。
题致爽亭
作者：陈宓
朝代：宋

山水围中宅一区，小亭花柳足康娱。
勾牵诗思千篇有，斗擞征尘一点无。
秉烛风檐费遮逻，闭窗云雾巧闚𨵦。
凭谁起唤王摩诘，写作渊明归去图。
题蒲岩次陈侍郎韵
作者：陈宓
朝代：宋

纤巧难誇刻楮工，四时不改绿茸茸。祇应松桧堪为友，阅尽人间桃李风。我亦年来养气工，黄茅丹鼎欲生茸。蓬莱咫尺真堪玩，底恨三年弱水风。
题蒲岩次陈侍郎韵·其一
作者：陈宓
朝代：宋

纤巧难夸刻楮工，四时不改绿茸茸。
祇应松桧堪为友，阅尽人间桃李风。
题蒲岩次陈侍郎韵·其一
作者：陈宓
朝代：宋

纤巧难誇刻楮工，四时不改绿茸茸。祇应松桧堪为友，阅尽人间桃李风。
题蒲岩次陈侍郎韵·其二
作者：陈宓
朝代：宋
体裁：七言绝句

我亦年来养气工，黄茅丹鼎欲生茸。蓬莱咫尺真堪玩，底恨三年弱水风。
题西淙
作者：陈宓
朝代：宋

当年巨刃劈崖开，便拥双虬海上来。旧迹几年甘隐雾，新名一日怕惊雷。池边有地惟生茝，石上无泥更植梅。酷似庐山难忘处，卧龙白鹿勘书台。
题西淙
作者：陈宓
朝代：宋

当年巨刃劈崖开，便拥双虬海上来。
旧迹几年甘隠雾，新名一日怕惊雷。
池边有地惟生茝，石上无泥更植梅。
酷似庐山难忘处，卧龙白鹿勘书台。
题野亭
作者：陈宓
朝代：宋

向晚风光分外新，野亭高处最撩人。
绸缪翠袖分还合，委曲寒波去转亲。
小艇时过明镜裏，危栏独倚画图身。
公余对此长怀愧，检点胸中未洗尘。
题野亭
作者：陈宓
朝代：宋

向晚风光分外新，野亭高处最撩人。绸缪翠袖分还合，委曲寒波去转亲。小艇时过明镜里，危栏独倚画图身。公馀对此长怀愧，检点胸中未洗尘。
题陈君肯堂
作者：陈宓
朝代：宋
体裁：七言律诗

昔人创业无穷思，张大由来在子孙。轮奂已成张老室，驷轩行看汉于门。诗书古训时时习，孝友家风世世存。闻道董帷勤课子，不妨游息有名园。
题隐居
作者：陈宓
朝代：宋

磐石疑溪月，茅檐潘竹风。琴尊随分有，夜夜主人公。
题隠居
作者：陈宓
朝代：宋

盘石疑溪月，茅檐潘竹风。
琴尊随分有，夜夜主人公。
题高将仕墨梅
作者：陈宓
朝代：宋

玉质纵横黄绢外，春阳却自紫毫开。
雨余不共莓苔老，风暖暗勾蜂蝶来。
题高将仕墨梅
作者：陈宓
朝代：宋

玉质纵横黄绢外，春阳却自紫毫开。雨馀不共莓苔老，风暖暗勾蜂蝶来。
题高将仕墨梅
作者：陈宓
朝代：宋

露零难辨蕊，月满祇寻香。不受丹青涴，仍当云水乡。诗清见和靖，笔妙得高郎。当暑开霜素，萧然六月凉。
题高将仕墨梅
作者：陈宓
朝代：宋

露零难辨蘂，月满祇寻香。
不受丹青涴，仍当云水乡。
诗清见和靖，笔妙得高郎。
当暑开霜素，萧然六月凉。
风雨涨檐溜忆东平以疾不往
作者：陈宓
朝代：宋
体裁：七言绝句

不到东平夏又秋，闲居身尚不吾由。可怜岩上千寻瀑，不似檐前一派流。
风雨过武夷山
作者：陈宓
朝代：宋
体裁：七言绝句

我与兹山是故人，十年相别意弥真。如何咫尺迷风雨，刚道情亲却不亲。
饮井
作者：陈宓
朝代：宋

饮井之清天下少，夷齐比德复如何。寒冰入口侵牙颊，甘露沾肠逐病痾。十里溉田成旱雨，一泓济渴胜天河。活人未遂平生志，酌此深知负愧多。
饮井
作者：陈宓
朝代：宋

饮井之清天下少，夷齐比德復如何。
寒冰入口侵牙颊，甘露霑肠逐病痾。
十里溉田成旱雨，一泓济渴胜天河。
活人未遂平生志，酌此深知负愧多。
饮井多景亭
作者：陈宓
朝代：宋
体裁：七言绝句

山海前陈远景多，一泓冰雪醒沉痾。凭谁六月同来看，奈此清风爽气何。
鳬茈饷王丞
作者：陈宓
朝代：宋
体裁：七言绝句

仙溪剩得紫琅玕，风味仍同荔子看。何似清漳霜后橘，野人还敢荐君盘。
黄梅
作者：陈宓
朝代：宋

来禽青李不待熟，枝上作酸能晚黄。
期与虀盐同事业，每因烟雨长风光。
丹心祇有帝心识，苦口宁为众口尝。
掷弃道旁同敝帚，有人负鼎去干汤。
黄梅
作者：陈宓
朝代：宋

来禽青李不待熟，枝上作酸能晚黄。期与齑盐同事业，每因烟雨长风光。丹心祇有帝心识，苦口宁为众口尝。掷弃道旁同敝帚，有人负鼎去干汤。
三月二十二日榴花盛开戏作绝句
作者：陈师道
朝代：宋
体裁：七言绝句

五月榴花忽见春，白头喜遇一番新。可能略不解春意，只有寻枝摘叶人。
上元致语口号
作者：陈师道
朝代：宋
体裁：七言律诗

欢声喜气塞康庄，妙舞清歌乐未央。此节定知随意好，今宵端复为人长。妆成粉白生春色，酒泻鹅黄射烛光。报答风光须一醉，从来千骑贵东方。
上元致语口号
作者：陈师道
朝代：宋

欢声喜气塞康庄，妙舞清歌乐未央。
此节定知随意好，今宵端復为人长。
粧成粉白生春色，酒泻鹅黄射烛光。
报答风光须一醉，从来千骑贵东方。
上晁主客
作者：陈师道
朝代：宋
体裁：七言律诗

两疏父子共含香，不独家荣国有光。剩欲展怀因问疾，孰知相对只衔觞。年侵身要兼人健，节近花须满意黄。从此竹林须小阮，只今未可弃山王。
上赵使君
作者：陈师道
朝代：宋
体裁：七言律诗

老气峥嵘盖九州，治声腾涌逐双流。向来置醴蒙殊遇，此日弹冠愧少留。千里山连环故国，中秋月好傍黄楼。不应为米轻乡里，定复还从马少游。
上赵使君
作者：陈师道
朝代：宋

老气峥嵘盖九州，治声腾涌逐双流。
向来置醴蒙殊遇，此日弹冠愧少留。
千里山连环故国，中秋月好傍黄楼。
不应为米轻乡里，定復还从马少游。
与寇赵约丁塘看花寇以疾不赴有诗次其韵
作者：陈师道
朝代：宋

早年学苦断过从，晚岁逢春意未穷。
欲共元刘争着语，不堪姚魏已随风。
坐无上客席虚左，赠有英词囊不空。
障日长须钓竿手，归来无计驻青骢。
与寇赵约丁塘看花寇以疾不赴有诗次其韵
作者：陈师道
朝代：宋
体裁：七言律诗

早年学苦断过从，晚岁逢春意未穷。欲共元刘争著语，不堪姚魏已随风。坐无上客席虚左，赠有英词囊不空。障日长须钓竿手，归来无计驻青骢。
与魏衍寇国宝田从先二侄分韵得坐字
作者：陈师道
朝代：宋

将老蒙误恩，受吊不受贺。欲起尚迟回，积闲习成惰。向来二三子，相与守寒饿。一日不可无，三岁安得过。是时秋益高，夜永月初破。漏鼓已再更，坐者余几个。酒薄多可强，谈胜坚莫破。檐昏读字细，林缺瞻星大。吴吟未至慢，楚语不假些。怀远已屡叹，论昔先急唾。身世喜相违，真成螘旋磨。平生陈孟公，岁晚不惊坐。
与魏衍寇国宝田从先二侄分韵得坐字
作者：陈师道
朝代：宋

将老蒙误恩，受吊不受贺。欲起尚迟回，积闲习成惰。向来二三子，相与守寒饿。一日不可无，三岁安得过。是时秋益高，夜永月初破。漏鼓已再更，坐者馀几个。酒薄多可强，谈胜坚莫破。檐昏读字细，林缺瞻星大。吴吟未至慢，楚语不假些。怀远已屡叹，论昔先急唾。身世喜相违，真成蚁旋磨。平生陈孟公，岁晚不惊坐。
与魏衍寇国宝田从先二侄分韵得坐字
作者：陈师道
朝代：宋

将老蒙误恩，受弔不受贺。
欲起尚迟回，积闲习成惰。
向来二三子，相与守寒饿。
一日不可无，三岁安得过。
是时秋益高，夜永月初破。
漏鼓已再更，坐者余几箇。
酒薄多可强，谈胜坚莫破。
檐昏读字细，林缺瞻星大。
吴吟未至慢，楚语不假些。
怀远已屡叹，论昔先急唾。
身世喜相违，真成螘旋磨。
平生陈孟公，岁晚不惊坐。
东山谒外大父墓
作者：陈师道
朝代：宋

土山宛转屈苍龙，下有槃槃盖世翁。万木刺天元自直，丛篁侵道更须东。百年富贵今谁见，一代功名托至公。少日拊头期类我，暮年垂泪向西风。
东山谒外大父墓
作者：陈师道
朝代：宋

土山宛转屈苍龙，下有槃槃盖世翁。
万木刺天元自直，丛篁侵道更须东。
百年富贵今谁见，一代功名託至公。
少日拊头期类我，暮年垂泪向西风。
东山谒外大父墓
作者：陈师道
朝代：宋

土山宛转屈苍龙，下有盘盘盖世翁。万木刺天元自直，丛篁侵道更须东。百年富贵今谁见，一代功名托至公。少日拊头期类我，暮年垂泪向西风。
东禅
作者：陈师道
朝代：宋

东阡急雨未成泥，度密穿青取径微。邂逅无人成独往，慇勤有月与同归。
东禅
作者：陈师道
朝代：宋

东阡急雨未成泥，度密穿青取径微。
邂逅无人成独往，慇懃有月与同归。
东禅
作者：陈师道
朝代：宋

东阡急雨未成泥，度密穿青取径微。
邂逅无人成独往，殷懃有月与同归。
东阿
作者：陈师道
朝代：宋

恸哭东阿县，伤心莫与论。却思当痛日，敢望此身存。举目人将母，回头影吊魂。更堪悲手足，孤稚满船门。
东阿
作者：陈师道
朝代：宋

恸哭东阿县，伤心莫与论。
却思当痛日，敢望此身存。
举目人将母，回头影弔魂。
更堪悲手足，孤稚满船门。
东阿
作者：陈师道
朝代：宋

恸哭东阿县，伤心莫与论。
郤思当痛日，敢望此身存。
举目人将母，回头影吊魂。
更堪悲手足，孤稚满船门。
丞相温公挽词三首
作者：陈师道
朝代：宋

少学真成己，中年托著书。辍耕扶日月，起废极吹嘘。得志宁论晚，成功不愿余。一为天下恸，不敢爱吾庐。
丞相温公挽词三首
作者：陈师道
朝代：宋

恭默思良弼，诗书正百工。事多违谢傅，天遽夺杨公。一代风流尽，三师礼数崇。若无天下议，美恶并成空。百姓归周老，三年待鲁儒。世方随日化，身已要人扶。玉几虽来晚，明堂讫授图。心知死诸葛，终不羡曹蜍。少学真成己，中年托著书。辍耕扶日月，起废极吹嘘。得志宁论晚，成功不愿馀。一为天下恸，不敢爱吾庐。
丞相温公挽词三首·其一
作者：陈师道
朝代：宋

恭默思良弼，诗书正百工。
事多违谢傅，天遽夺杨公。
一代风流尽，三师礼数崇。
若无天下议，美恶併成空。
丞相温公挽词三首·其一
作者：陈师道
朝代：宋

恭默思良弼，诗书正百工。事多违谢傅，天遽夺杨公。一代风流尽，三师礼数崇。若无天下议，美恶并成空。
丞相温公挽词三首·其三
作者：陈师道
朝代：宋

少学真成己，中年托著书。辍耕扶日月，起废极吹嘘。得志宁论晚，成功不愿馀。一为天下恸，不敢爱吾庐。
丞相温公挽词三首·其三
作者：陈师道
朝代：宋

少学真成己，中年託着书。
辍耕扶日月，起废极吹嘘。
得志宁论晚，成功不愿余。
一为天下恸，不敢爱吾庐。
丞相温公挽词三首·其二
作者：陈师道
朝代：宋
体裁：古风

百姓归周老，三年待鲁儒。世方随日化，身已要人扶。玉几虽来晚，明堂讫授图。心知死诸葛，终不羡曹蜍。
中秋夜东剎赠仁公
作者：陈师道
朝代：宋

盈盈秋月不余分，叶露悬光可数尘。此地正须烦一笑，要令排户问东邻。
临江仙
作者：陈师道
朝代：宋
体裁：词

曲巷斜街信马，小桥流水谁家。浅衫深袖倚门斜。只缘些子意，消得百般誇。粉面初生明月，酒容欲退朝霞。春风还解染霜华。肯持鸳绮被，来伴杜家花。
临江仙·官样初黄过闰九
作者：陈师道
朝代：宋

官样初黄过闰九。
鲜妍时更宜寒。
挽回人意不成阑。
香罗堆叶密，芳意着心单。
过与后房歌舞手，轻盈喜色生颜。
堕钗拥髻与垂鬟。
欲知谁称面，遍插一枝看。
临江仙·官样初黄过闰九
作者：陈师道
朝代：宋

官样初黄过闰九。鲜妍时更宜寒。挽回人意不成阑。香罗堆叶密，芳意著心单。过与後房歌舞手，轻盈喜色生颜。堕钗拥髻与垂鬟。欲知谁称面，遍插一枝看。
临江仙·曲巷斜街信马
作者：陈师道
朝代：宋
体裁：词

曲巷斜街信马，小桥流水谁家。浅衫深袖倚门斜。只缘些子意，消得百般夸。粉面初生明月，酒容欲退朝霞。春风还解染霜华。肯持鸳绮被，来伴杜家花。
临江仙·离别寻常今白首
作者：陈师道
朝代：宋
体裁：词

离别寻常今白首，更须竹雨萧萧。不应都占世间豪。清风居士手，杨柳洛城腰。文字功名真自误，从今好月良宵。只消怜取董娇饶。修门君自到，不用我词招。
临江仙·送叠罗菊与赵使君
作者：陈师道
朝代：宋
体裁：词

官样初黄过闰九。鲜妍时更宜寒。挽回人意不成阑。香罗堆叶密，芳意著心单。过与后房歌舞手，轻盈喜色生颜。堕钗拥髻与垂鬟。欲知谁称面，遍插一枝看。
临江仙（送叠罗菊与赵使君）
作者：陈师道
朝代：宋

官样初黄过闺九。鲜妍时更宜寒。挽回人意不成阑。香罗堆叶密，芳意著心单。过与后房歌舞手，轻盈喜色生颜。堕钗拥髻与垂鬟。欲知谁称面，遍插一枝看。
九日不出魏衍见过
作者：陈师道
朝代：宋
体裁：七言律诗

九日登临迫闭藏，老怀无恨自凄凉。山头落帽风流绝，壁面称诗语笑香。冲雨肯来寻此老，拂床聊待熟黄粱。独无樽酒为君寿，正使秋花未肯黄。
九日不出魏衍见过
作者：陈师道
朝代：宋

九日登临迫闭藏，老怀无恨自凄凉。
山头落帽风流绝，壁面称诗语笑香。
衝雨肯来寻此老，拂床聊待熟黄粱。
独无樽酒为君寿，正使秋花未肯黄。
九日与智叔雕堂宴集夜归
作者：陈师道
朝代：宋

雕堂从昔有恶客，酒尽不去仍复索。欲留歌舞尽客意，风雨和更作三厄。佳辰难得客更难，我穷无酒为君欢。只欲泥行过白下，万一帘疏见一斑。
九日与智叔鵰堂宴集夜归
作者：陈师道
朝代：宋

鵰堂从昔有恶客，酒尽不去仍复索。
欲留歌舞尽客意，风雨和更作三厄。
佳辰难得客更难，我穷无酒为君欢。
只欲泥行过白下，万一帘疏见一斑。
九日与智叔鵰堂宴集夜归
作者：陈师道
朝代：宋

鵰堂从昔有恶客，酒尽不去仍復索。
欲留歌舞尽客意，风雨和更作三厄。
佳辰难得客更难，我穷无酒为君欢。
只欲泥行过白下，万一帘疏见一斑。
九日寄秦觏
作者：陈师道
朝代：宋

疾风回雨水明霞，沙步丛祠欲暮鸦。九日清尊欺白发，十年为客负黄花。登高怀远心如在，向老逢辰意有加。淮海少年天下士，可能无地落乌纱。
九日寄秦觏
作者：陈师道
朝代：宋

疾风回雨水明霞，沙步丛祠欲莫鸦。九日清樽欺白发，十年为客负黄花。登高怀远心如在，向老逢辰意有加。淮海少年天下士，独能无地落乌纱。
九日寄秦觏
作者：陈师道
朝代：宋

疾风回雨水明霞，沙步丛祠欲莫鸦。
九日清樽欺白髮，十年为客负黄花。
登高怀远心如在，向老逢辰意有加。
淮海少年天下士，独能无地落乌纱。
九日无酒书呈漕使韩伯修大夫
作者：陈师道
朝代：宋
体裁：七言律诗

老大悲伤节物催，酒肠枯涸壮心灰。惭无白水真人分，难置青州从事来。倦笔懒从都市出，醉眸刚为曲车回。黄花也似相欺得，坐对空樽不肯开。
九日无酒书呈漕使韩伯修大夫
作者：陈师道
朝代：宋

老大悲伤节物催，酒肠枯涸壮心灰。惭无白水真人分，难置青州从事来。倦笔懒从都市出，醉眸刚为麴车回。黄花也似相欺得，坐对空樽不肯开。
九月九日魏衍见过
作者：陈师道
朝代：宋

节裏能相过，谈间可解忧。
致疏君未肯，得此我何由。
语到君房妙，诗同客子游。
一经从白首，万里有封侯。
九月九日魏衍见过
作者：陈师道
朝代：宋
体裁：五言律诗

节里能相过，谈间可解忧。致疏君未肯，得此我何由。语到君房妙，诗同客子游。一经从白首，万里有封侯。
九月八日夜雨留智叔
作者：陈师道
朝代：宋

骑台九日登临处，只有归人醉扶路。
千年二谢孰可代，我每苦留君只去。
花粗且为前人惜，曲误不解丞卿怒。
只消着帽受西风，不待风流到新句。
九月八日夜雨留智叔
作者：陈师道
朝代：宋

骑台九日登临处，只有归人醉扶路。千年二谢孰可代，我每苦留君只去。花粗且为前人惜，曲误不解丞卿怒。只消著帽受西风，不待风流到新句。
九月十三日出善利门
作者：陈师道
朝代：宋
体裁：五言律诗

十载都城客，孤身冒百艰。一饥非死所，万里有生还。去国吾何意，从人病不间。共看双白鬓，似得半生闲。
五子相送至湖陵
作者：陈师道
朝代：宋
体裁：古风

中年患别多作别，早日讳穷常得穷。勿云一水四十里，衣冠塞郭何人同。周生子病辍身出，刘子远来今几日。石家仲叔好少年，颇能厌俗从吾律。魏君不独相从早，自君之来吾却扫。岁月磨人孰能久，反覆看渠难得好。湖陵古城风日寒，情义乃知生别难。高怀已为故人尽，交道应留后代看。
五子相送至湖陵
作者：陈师道
朝代：宋

中年患别多作别，早日讳穷常得穷。勿云一水四十里，衣冠塞郭何人同。周生子病辍身出，刘子远来今几日。石家仲叔好少年，颇能厌俗从吾律。魏君不独相从早，自君之来吾郤扫。岁月磨人孰能久，反覆看渠难得好。湖陵古城风日寒，情义乃知生别难。高怀已为故人尽，交道应留後代看。
五言贺雨出
作者：陈师道
朝代：宋

六月鄞江旱，焦劳刺史忧。
戴星趋洞府，踏月叩龙湫。
引咎青章设，为坛古法修。
山川将尔徧，牲币岂吾留。
帝意兹回眷，神聪俯应求。
油云潜感召，灵雨忽滂流。
急势朝翻幕，寒声暮咽沟。
余波平浦屿，翠色蔽田畴。
池阁消残暑，闾阎庆有秋。
邦民无以谢，惟起载途讴。
五言贺雨出
作者：陈师道
朝代：宋

六月鄞江旱，焦劳刺史忧。戴星趋洞府，踏月叩龙湫。引咎青章设，为坛古法修。山川将尔遍，牲币岂吾留。帝意兹回眷，神聪俯应求。油云潜感召，灵雨忽滂流。急势朝翻幕，寒声暮咽沟。余波平浦屿，翠色蔽田畴。池阁消残暑，闾阎庆有秋。邦民无以谢，惟起载途讴。
五言贺雨出
作者：陈师道
朝代：宋

六月鄞江旱，焦劳刺史忧。戴星趋洞府，踏月叩龙湫。引咎青章设，为坛古法修。山川将尔遍，牲币岂吾留。帝意兹回眷，神聪俯应求。油云潜感召，灵雨忽滂流。急势朝翻幕，寒声暮咽沟。馀波平浦屿，翠色蔽田畴。池阁消残暑，闾阎庆有秋。邦民无以谢，惟起载途讴。
从寇生求茶库纸
作者：陈师道
朝代：宋
体裁：七言绝句

南朝官纸女儿肤，玉版云英比不如。乞与此翁元不称，他年留待大苏书。
从苏公登後楼
作者：陈师道
朝代：宋
体裁：五言律诗

倏作三年别，才堪一解颜。楼孤带清洛，林缺见巴山。五月池无水，千年鹤自还。白鸥没浩荡，爱惜鬓毛斑。
以拄杖供仁山主二首
作者：陈师道
朝代：宋

错节孤根劲有馀，坐床须按起须扶。一生用底今相赠，更问林间有此无。洗足投筇只坐禅，厌寻歧路费行缠。老来不复人间事，不用山公更削圆。
以拄杖供仁山主二首·其一
作者：陈师道
朝代：宋

错节孤根劲有余，坐床须按起须扶。
一生用底今相赠，更问林间有此无。
以拄杖供仁山主二首·其一
作者：陈师道
朝代：宋

错节孤根劲有馀，坐床须按起须扶。一生用底今相赠，更问林间有此无。
以拄杖供仁山主二首·其二
作者：陈师道
朝代：宋
体裁：七言绝句

洗足投筇只坐禅，厌寻歧路费行缠。老来不复人间事，不用山公更削圆。
以拄杖供仁山主二首·其二
作者：陈师道
朝代：宋

洗足投筇只坐禅，厌寻歧路费行缠。
老来不復人间事，不用山公更削圆。
住雁
作者：陈师道
朝代：宋

断岸通横水，枯荷着早霜。
一陂堪度岁，数雁不成行。
市远无缯缴，年丰足稻粱。
中原有佳气，不必到衡阳。
住雁
作者：陈师道
朝代：宋
体裁：五言律诗

断岸通横水，枯荷著早霜。一陂堪度岁，数雁不成行。市远无缯缴，年丰足稻粱。中原有佳气，不必到衡阳。
何太中挽词二首
作者：陈师道
朝代：宋

课最三川守，名成万石君。平生欠一识，声烈即多闻。兜率真归处，琴台只断云。伤心今夜月，忍便到初坟。哀挽诸儒竞，丰碑故吏繁。素车纷雨泣，丹旐与风翻。几地留遗爱，他年作九原。涕流耆旧尽，不独为乡园。
何太中挽词二首·其一
作者：陈师道
朝代：宋
体裁：五言律诗

课最三川守，名成万石君。平生欠一识，声烈即多闻。兜率真归处，琴台只断云。伤心今夜月，忍便到初坟。
何太中挽词二首·其二
作者：陈师道
朝代：宋
体裁：五言律诗

哀挽诸儒竞，丰碑故吏繁。素车纷雨泣，丹旐与风翻。几地留遗爱，他年作九原。涕流耆旧尽，不独为乡园。
何復教授以事待理
作者：陈师道
朝代：宋
体裁：七言律诗

负俗宁能累哲人，昔贤由此致功名。骥收盐坂车前足，琴得焦桐爨下声。三献荆山时未识，一鸣齐鸟众方惊。传闻下诏搜遗逸，劝讲方思用老成。
何郎中出示黄公草书四首
作者：陈师道
朝代：宋

龙蛇起伏笔无前，江汉渊回语更妍。好事元须一赏足，藏家不必万人传。此诗此字有谁知，画省郎官自倔奇。罪大从来身万里，政成今有麦三岐。四海声名何水曹，新诗旧德自相高。一官早要称三字，二鬓何须著两毛。当年阙里与论诗，晚岁河山断梦思。妙手不为平世用，高怀犹有故人知。
何郎中出示黄公草书四首·其三
作者：陈师道
朝代：宋

四海声名何水曹，新诗旧德自相高。
一官早要称三字，二鬓何须着两毛。
何郎中出黄公草书四首
作者：陈师道
朝代：宋

四海声名何水曹，新诗旧德自相高。一官早要称三字，二鬓何须著两毛。
何郎中出黄公草书四首
作者：陈师道
朝代：宋
体裁：七言绝句

当年阙里与论诗，晚岁河山断梦思。妙手不为平世用，高怀犹有故人知。
何郎中出黄公草书四首
作者：陈师道
朝代：宋
体裁：七言绝句

此诗此字有谁知，画省郎官自倔奇。罪大从来身万里，政成今有麦三岐。
何郎中出黄公草书四首
作者：陈师道
朝代：宋
体裁：七言绝句

龙蛇起伏笔无前，江汉渊回语更妍。好事元须一赏足，藏家不必万人传。
僧慧僧利同往南山
作者：陈师道
朝代：宋

骥騄同羣鸿雁行，登临端为作重阳。
南台二谢风流绝，准拟归来古锦囊。
僧慧僧利同往南山
作者：陈师道
朝代：宋
体裁：七言绝句

骥騄同群鸿雁行，登临端为作重阳。南台二谢风流绝，准拟归来古锦囊。
元日
作者：陈师道
朝代：宋
体裁：五言律诗

老境难为节，寒梢未得春。一官兼利害，百虑孰疏亲。积雪无归路，扶行有醉人。望乡仍受岁，回首向松筠。
元日雪二首
作者：陈师道
朝代：宋

半夜风如许，平明雪皓然。帘疏穿琐细，竹压更婵娟。窘兔走留迹，饥乌鸣乞怜。遥忻炎海上，还复得新年。度腊阙三白，开正还积阴。炊烟茅舍湿，噪雀暮枝深。短发千方误，中年万里心。成书著岩穴，或有后人寻。
元日雪二首
作者：陈师道
朝代：宋

度腊阙三白，开正还积阴。炊烟茅舍湿，噪雀暮枝深。短发千方误，中年万里心。成书著岩穴，或有後人寻。
元日雪二首·其一
作者：陈师道
朝代：宋

半夜风如许，平明雪皓然。帘疏穿琐细，竹压更婵娟。窘兔走留迹，饥乌鸣乞怜。遥忻炎海上，还复得新年。
元日雪二首·其一
作者：陈师道
朝代：宋

半夜风如许，平明雪皓然。
帘疏穿琐细，竹压更婵娟。
窘兔走留迹，饥乌鸣乞怜。
遥忻炎海上，还復得新年。
元日雪二首·其二
作者：陈师道
朝代：宋

度腊阙三白，开正还积阴。炊烟茅舍湿，噪雀暮枝深。短发千方误，中年万里心。成书著岩穴，或有后人寻。
元日雪二首·其二
作者：陈师道
朝代：宋

度腊阙三白，开正还积阴。
炊烟茅舍湿，噪雀暮枝深。
短髮千方误，中年万里心。
成书着岩穴，或有后人寻。
元符三年七月蒙恩復除棣学喜而成诗
作者：陈师道
朝代：宋
体裁：五言律诗

老作诸侯客，贫为一饱谋。折腰真耐辱，捧檄敢轻投。早作千年调，中怀万斛愁。暮年随手尽，心事许溟鸥。
八月十日二首
作者：陈师道
朝代：宋

一梦人间四十年，只应炊灶固依然。两官不办一丘费，五字虚随万里船。人生七十今强半，老去光阴已后身。更欲置身须世外，世间元自不关人。
八月十日二首
作者：陈师道
朝代：宋

人生七十今强半，老去光阴已後身。更欲置身须世外，世间元自不关人。
八月十日二首·其一
作者：陈师道
朝代：宋

一梦人间四十年，只应炊灶固依然。两官不办一丘费，五字虚随万里船。
八月十日二首·其一
作者：陈师道
朝代：宋

一梦人间四十年，只应炊竈固依然。
两官不办一丘费，五字虚随万里船。
八月十日二首·其二
作者：陈师道
朝代：宋
体裁：七言绝句

人生七十今强半，老去光阴已后身。更欲置身须世外，世间元自不关人。
八月十日宿百丈山庆善院明日游松风庵谒震禅
作者：陈师道
朝代：宋

衾裘夜宿方丈屋，风灯微茫照溪谷。杖屦朝行百丈山，林风清泠摇佩环。道人八十更聪明，耳边犹爱松风声。风前饱食松下卧，梦里光阴等闲过。世间贵人多白头，未容白首送林丘。左足拘挛右臂缓，荣华只得傍人看。信知佛法有天乐，扫除疾痼何须药。山林於我郤有因，愿言筑室为比邻。不辞弃世伴幽独，犹恐山僧嫌近俗。
八月十日宿百丈山庆善院明日游松风庵谒震禅师
作者：陈师道
朝代：宋

衾裘夜宿方丈屋，风灯微茫照溪谷。
杖屦朝行百丈山，林风清泠摇佩环。
道人八十更聪明，耳边犹爱松风声。
风前饱食松下卧，梦裏光阴等闲过。
世间贵人多白头，未容白首送林丘。
左足拘挛右臂缓，荣华只得傍人看。
信知佛法有天乐，扫除疾痼何须药。
山林于我却有因，愿言筑室为比邻。
不辞弃世伴幽独，犹恐山僧嫌近俗。
八月十日宿百丈山庆善院明日游松风庵谒震禅师
作者：陈师道
朝代：宋

衾裘夜宿方丈屋，风灯微茫照溪谷。杖屦朝行百丈山，林风清泠摇佩环。道人八十更聪明，耳边犹爱松风声。风前饱食松下卧，梦里光阴等闲过。世间贵人多白头，未容白首送林丘。左足拘挛右臂缓，荣华只得傍人看。信知佛法有天乐，扫除疾痼何须药。山林于我却有因，愿言筑室为比邻。不辞弃世伴幽独，犹恐山僧嫌近俗。
兴龙节致语口号
作者：陈师道
朝代：宋
体裁：七言律诗

剑佩声来合玉除，骐驎烟上暗金铺。近臣先识天颜喜，九奏初知昼景舒。东海为田将几见，南山称寿已三呼。欲知帝力今多少，醉舞行歌塞道涂。
再到钱塘呈会宗伯益
作者：陈师道
朝代：宋

负笈重来感旧游，流年衰鬓两经秋。
湖山依旧浑相识，风月愁人不自由。
尚有故交重冷榻，可堪归梦到沧洲。
谁怜壮志空凋落，百炼金为绕指柔。
再到钱塘呈会宗伯益
作者：陈师道
朝代：宋

负笈重来感旧游，流年衰鬓两经秋。湖山依旧浑相识，风月愁人不自由。尚有故交重冷榻，可堪归梦到沧洲。谁怜壮志空凋落，百鍊金为绕指柔。
再到钱塘呈会宗伯益
作者：陈师道
朝代：宋

负笈重来感旧游，流年衰鬓两经秋。湖山依旧浑相识，风月愁人不自由。尚有故交重冷榻，可堪归梦到沧洲。谁怜壮志空凋落，百链金为绕指柔。
再和寇十一二首
作者：陈师道
朝代：宋

南山楼观插穹苍，林杪青灯出上方。形胜自如诸老逝，功名随尽二流长。马游从昔哀吾老，王粲当年赋异乡。少日幻心今净尽，多生绮语未全忘。与世相违孰自量，资身无策漫多方。逢场作戏真呈拙，误笔成蝇岂所长。名字不归青史笔，形容终老白云乡。可须五斗轻千里，赖有斯人未肯忘。
再和寇十一二首·其一
作者：陈师道
朝代：宋

南山楼观插穹苍，林杪青灯出上方。形胜自如诸老逝，功名随尽二流长。马游从昔哀吾老，王粲当年赋异乡。少日幻心今净尽，多生绮语未全忘。
再和寇十一二首·其一
作者：陈师道
朝代：宋

南山楼观插穹苍，林杪青灯出上方。
形胜自如诸老逝，功名随尽二流长。
马游从昔哀吾老，王粲当年赋异乡。
少日幻心今浄尽，多生绮语未全忘。
再和寇十一二首·其二
作者：陈师道
朝代：宋

与世相违孰自量，资身无策漫多方。逢场作戏真呈拙，误笔成蝇岂所长。名字不归青史笔，形容终老白云乡。可须五斗轻千里，赖有斯人未肯忘。
再和寇十一二首·其二
作者：陈师道
朝代：宋

与世相违孰自量，资身无策漫多方。
逢场作戏真呈拙，误笔成蝇岂所长。
名字不归青史笔，形容终老白云乡。
可须五斗轻千里，頼有斯人未肯忘。
再次韵苏公示两欧阳
作者：陈师道
朝代：宋
体裁：古风

公诗周鲁后，曳曳垂天云。府中顾长康，风味如曲君。非公无此客，请寿两山樽。叔季大儒后，偏醒亦同醺。心与柏石坚，章成绮绣纹。多难独不补，少戆今无闻。时无古今异，智有功名昏。可使百尺底，不作数斗浑。
再赠寇司户
作者：陈师道
朝代：宋
体裁：五言律诗

仕屈诸儒底，名成一战中。酒为千日计，诗费几生功。戏马章台下，呼鹰上蔡东。少年豪侠窟，杵臼得梁鸿。
再酬
作者：陈师道
朝代：宋
体裁：七言律诗

乡里衣冠不绝人，近天尺五只清门。论文正可簪双笔，浇舌行看赐上樽。琼玖每蒙先木李，蜩鸠方共笑飞鲲。固知贤杰当传世，下里朱陈亦有孙。
减字木兰花·晁无咎出小鬟佐饮
作者：陈师道
朝代：宋
体裁：词

��袅袅。芍药枝头红玉小。舞袖低回。心到郎边客已知。金尊玉酒。劝我花前千万寿。莫莫休休。白发簪花我自羞。
减字木兰花（九日）
作者：陈师道
朝代：宋
体裁：词

清尊白发。曾是登临年少客。不似当年。人与黄花两并妍。来愁去恨。十载相看情不尽。莫更思量。梦破春回枉断肠。
出清口
作者：陈师道
朝代：宋
体裁：古风

家世山东饱耕稼，晚托一舟顺流下。渔沟寒饼不下箸，推柂转头更五夜。平明放溜出清口，霜落潮回雾连野。平淮一梦三十里，有日无风神所借。似怜忧患满人间，百孔千疮容一罅。文章末技将自效，语不惊人神可吓。子女玉帛君所馀，寄声白鸟烦多谢。
出清口
作者：陈师道
朝代：宋

家世山东饱耕稼，晚托一舟顺流下。渔沟寒饼不下箸，推柂转头更五夜。平明放溜出清口，霜落潮回雾连野。平淮一梦三十里，有日无风神所借。似怜忧患满人间，百孔千疮容一罅。文章末技将自效，语不惊人神可嚇。子女玉帛君所余，寄声白鸟烦多谢。
出清口
作者：陈师道
朝代：宋

家世山东饱耕稼，晚托一舟顺流下。渔沟寒饼不下箸，推柂转头更五夜。平明放溜出清口，霜落潮回雾连野。平淮一梦三十里，有日无风神所借。似怜忧患满人间，百孔千疮容一罅。文章末技将自效，语不惊人神可嚇。子女玉帛君所馀，寄声白鸟烦多谢。
出清口
作者：陈师道
朝代：宋

家世山东饱耕稼，晚託一舟顺流下。
渔沟寒餠不下筯，推柂转头更五夜。
平明放溜出清口，霜落潮回雾连野。
平淮一梦三十里，有日无风神所借。
似怜忧患满人间，百孔千疮容一罅。
文章末技将自效，语不惊人神可吓。
子女玉帛君所余，寄声白鸟烦多谢。
初到锦城
作者：陈师道
朝代：宋

溪绕层峦路绕溪，飞梁相接挂晴霓。山川王气今何有，岩谷灵踪昔未跻。十里松篁参羽仗，半天楼阁倚云梯。胜游欲尽无穷目，未到桃源客已迷。
初到锦城
作者：陈师道
朝代：宋

溪遶层峦路遶溪，飞梁相接挂晴霓。山川王气今何有，岩谷灵踪昔未跻。十里松篁参羽仗，半天楼阁倚云梯。胜游欲尽无穷目，未到桃源客已迷。
别三子
作者：陈师道
朝代：宋

夫妇死同穴，父子贫贱离。天下宁有此，昔闻今见之。母前三子后，熟视不得追。嗟乎胡不仁，使我至于斯。有女初束发，已知生离悲。枕我不肯起，畏我从此辞。大儿学语言，拜揖未胜衣。唤耶我欲去，此语那可思。小儿襁褓间，抱负有母慈。汝哭犹在耳，我怀人得知。
别三子
作者：陈师道
朝代：宋

夫妇死同穴，父子贫贱离。
天下宁有此，昔闻今见之。
母前三子后，熟视不得追。
嗟乎胡不仁，使我至于斯。
有女初束髮，已知生离悲。
枕我不肯起，畏我从此辞。
大儿学语言，拜揖未胜衣。
唤耶我欲去，此语那可思。
小儿襁褓间，抱负有母慈。
汝哭犹在耳，我怀人得知。
别三子
作者：陈师道
朝代：宋

夫妇死同穴，父子贫贱离。天下宁有此？昔闻今见之！母前三子后，熟视不得追。嗟乎胡不仁，使我至于斯！有女初束发，已知生离悲；枕我不肯起，畏我从此辞。大儿学语言，拜揖未胜衣；唤“爷我欲去！”此语那可思！小儿襁褓间，抱负有母慈；汝哭犹在耳，我怀人得知！
别乡旧
作者：陈师道
朝代：宋
体裁：五言律诗

数有中年别，宽为满岁期。得无鱼口厄，聊复雁门踦。齿脱心犹壮，秋清意自悲。平时郡文学，邓禹得三为。
别乡旧
作者：陈师道
朝代：宋

数有中年别，宽为满岁期。
得无鱼口厄，聊復雁门踦。
齿脱心犹壮，秋清意自悲。
平时郡文学，邓禹得三为。
别刘郎
作者：陈师道
朝代：宋

一别已六载，相逢有余哀。公私两多事，灾病百相催。无酒与君别，有怀向谁开。深知百里远，肯为老夫来。
别刘郎
作者：陈师道
朝代：宋

一别已六载，相逢有馀哀。公私两多事，灾病百相催。无酒与君别，有怀向谁开。深知百里远，肯为老夫来。
别叔父录曹
作者：陈师道
朝代：宋

为吏专文法，成家託弟昆。
三年如昨日，一笑更何言。
扶老须微禄，移官实至恩。
两疏元父子，何日復东辕。
别叔父昆山丞
作者：陈师道
朝代：宋
体裁：五言律诗

父子兼知己，扶携共白头。又为千里别，未使寸心休。鸟雀空庭晓，风霜落木秋。近亲零落尽，更觉别离愁。
别叔父録曹
作者：陈师道
朝代：宋
体裁：五言律诗

为吏专文法，成家托弟昆。三年如昨日，一笑更何言。扶老须微禄，移官实至恩。两疏元父子，何日复东辕。
别圆澄禅师
作者：陈师道
朝代：宋

法施老人卧不出，呼我取别行问疾。
摩盘拭筯劝一饱，少待须臾莫苍猝。
早年着眼觑文字，万卷初无一言契。
多生绮语未经忏，半世虚名足为累。
此去它来尚有缘，头童齿豁恐无年。
慇懃三请久住世，弊恶可念未可捐。
平生准拟西行计，老着人间此何意。
他生佛会见头陀，知是当年老居士。
别圆澄禅师
作者：陈师道
朝代：宋

法施老人卧不出，呼我取别行问疾。摩盘拭箸劝一饱，少待须臾莫苍猝。早年著眼觑文字，万卷初无一言契。多生绮语未经忏，半世虚名足为累。此去它来尚有缘，头童齿豁恐无年。慇勤三请久住世，弊恶可念未可捐。平生准拟西行计，老著人间此何意。他生佛会见头陀，知是当年老居士。
别圆澄禅师
作者：陈师道
朝代：宋

法施老人卧不出，呼我取别行问疾。摩盘拭箸劝一饱，少待须臾莫苍猝。早年著眼觑文字，万卷初无一言契。多生绮语未经忏，半世虚名足为累。此去它来尚有缘，头童齿豁恐无年。殷懃三请久住世，弊恶可念未可捐。平生准拟西行计，老著人间此何意。他生佛会见头陀，知是当年老居士。
别威德寺
作者：陈师道
朝代：宋
体裁：五言律诗

三宿城隈寺，轻赍类老禅。暂来真偶尔，适去更翛然。笑别留春坞，行寻下濑船。此身犹断梗，飘泊且随缘。
别威德寺
作者：陈师道
朝代：宋

三宿城隈寺，轻齎类老禅。暂来真偶尔，适去更翛然。笑别留春坞，行寻下濑船。此身犹断梗，飘泊且随缘。
别宝讲主
作者：陈师道
朝代：宋

此地相逢晚，他方有胜缘。
呪功先服猛，戒力得扶颠。
暂息三支论，重参二老禅。
夜床鞋脚别，何日着行缠。
别宝讲主
作者：陈师道
朝代：宋

此地相逢晚，他方有胜缘。呪功先服猛，戒力得扶颠。暂息三支论，重参二老禅。夜床鞋脚别，何日著行缠。
别宝讲主
作者：陈师道
朝代：宋

此地相逢晚，他方有胜缘。咒功先服猛，戒力得扶颠。暂息三支论，重参二老禅。夜床鞋脚别，何日著行缠。
别月华严
作者：陈师道
朝代：宋

寓世生同里，随方去有情。来为百年别，不惜片时程。斋鉢须勤供，经钟莫倦鸣。当来第三会，此界郤逢迎。
别月华严
作者：陈师道
朝代：宋
体裁：五言律诗

寓世生同里，随方去有情。来为百年别，不惜片时程。斋钵须勤供，经钟莫倦鸣。当来第三会，此界却逢迎。
别观音山主
作者：陈师道
朝代：宋
体裁：五言律诗

离合应生理，过逢岂近缘。情亲见今日，语妙记当年。闭户安禅主，冲风逆水船。不应清夜月，故作别时圆。
别观音山主
作者：陈师道
朝代：宋

离合应生理，过逢岂近缘。
情亲见今日，语妙记当年。
闭户安禅主，衝风逆水船。
不应清夜月，故作别时圆。
别负山居士
作者：陈师道
朝代：宋
体裁：五言律诗

田园相与老，此别意如何。更病可无酒，犹寒已自和。高名胡未广，诗兴尚能多。沙草东山路，犹须一再过。
别黄徐州
作者：陈师道
朝代：宋
体裁：七言律诗

姓名曾落荐书中，刻画无盐自不工。一日虚声满天下，十年从事得途穷。白头未觉功名晚，青眼常蒙今昔同。衰疾又为今日别，数行老泪洒西风。
北渚
作者：陈师道
朝代：宋

南荡不可度，北渚风浪生。向来狐兔迹，已复蛟鼍鸣。
北渚
作者：陈师道
朝代：宋

南荡不可度，北渚风浪生。
向来狐兔迹，已復蛟鼍鸣。
十七日观潮三首
作者：陈师道
朝代：宋

潮头初出海门山，千里平沙转面间。犹有江神怜北客，欲将奇观破衰颜。江水悠悠自在流，向人无恨不应愁。相逢不觉浑相似，谁使清波早白头。漫漫平沙走白虹，瑶台失手玉杯空。晴天摇动清江底，晚日浮沉急浪中。
十七日观潮三首·其一
作者：陈师道
朝代：宋
体裁：七言绝句

潮头初出海门山，千里平沙转面间。犹有江神怜北客，欲将奇观破衰颜。
十七日观潮三首·其三
作者：陈师道
朝代：宋
体裁：诗

漫漫平沙走白虹，瑶台失手玉杯空。晴天摇动清江底，晚日浮沉急浪中。
十七日观潮三首·其二
作者：陈师道
朝代：宋
体裁：七言绝句

江水悠悠自在流，向人无恨不应愁。相逢不觉浑相似，谁使清波早白头。
十五夜月
作者：陈师道
朝代：宋
体裁：五言律诗

向老逢清节，归怀托素晖。飞萤元失照，重露已沾衣。稍稍孤光动，沉沉众籁微。不应明白发，似欲劝人归。
十五夜月
作者：陈师道
朝代：宋

向老逢清节，归怀託素晖。
飞萤元失照，重露已霑衣。
稍稍孤光动，沉沉众籁微。
不应明白髮，似欲劝人归。
十八日观潮
作者：陈师道
朝代：宋

一年壮观尽今朝，水伯何知故晚潮。海浪肯随山俯仰，风帆长共客飘摇。眼看白浪覆青山，谁信黄昏去复还。纵使百年终有尽，何须豪横诧吴蛮。千槌击鼓万人呼，一抹涛头百尺馀。明日潮来人不见，江边只有候潮鱼。江平石出涨沙浮，船阁平洲水断流。朝暮去来何日了，一杯谁与吊阳侯。
十八日观潮·其一
作者：陈师道
朝代：宋
体裁：七言绝句

一年壮观尽今朝，水伯何知故晚潮。海浪肯随山俯仰，风帆长共客飘摇。
十八日观潮·其三
作者：陈师道
朝代：宋

千槌击鼓万人呼，一抹涛头百尺余。
明日潮来人不见，江边只有候潮鱼。
十八日观潮·其三
作者：陈师道
朝代：宋

千槌击鼓万人呼，一抹涛头百尺馀。明日潮来人不见，江边只有候潮鱼。
十八日观潮·其二
作者：陈师道
朝代：宋

眼看白浪覆青山，谁信黄昏去复还。纵使百年终有尽，何须豪横诧吴蛮。
十八日观潮·其二
作者：陈师道
朝代：宋

眼看白浪覆青山，谁信黄昏去復还。
纵使百年终有尽，何须豪横诧吴蛮。
十八日观潮·其四
作者：陈师道
朝代：宋

江平石出涨沙浮，船阁平洲水断流。朝暮去来何日了，一杯谁与吊阳侯。
十八日观潮·其四
作者：陈师道
朝代：宋

江平石出涨沙浮，船阁平洲水断流。
朝暮去来何日了，一杯谁与弔阳侯。
南丰先生挽词
作者：陈师道
朝代：宋

早弃人间事，真从地下游。丘原无起日，江汉有东流。身世从违里，功名取次休。不应须礼乐，始作後程仇。
南丰先生挽词二首
作者：陈师道
朝代：宋

早弃人间事，真从地下游。丘原无起日，江汉有东流。身世从违里，功名取次休。不应须礼乐，始作后程仇。精爽回长夜，衣冠出广庭。勋庸留琬琰，形像付丹青。道丧馀篇翰，人亡更典刑。侯芭才一足，白首太玄经。
南丰先生挽词二首·其一
作者：陈师道
朝代：宋

早弃人间事，真从地下游。
丘原无起日，江汉有东流。
身世从违裏，功名取次休。
不应须礼乐，始作后程仇。
南丰先生挽词二首·其一
作者：陈师道
朝代：宋

早弃人间事，真从地下游。丘原无起日，江汉有东流。身世从违里，功名取次休。不应须礼乐，始作后程仇。
南丰先生挽词二首·其二
作者：陈师道
朝代：宋

精爽回长夜，衣冠出广庭。
勋庸留琬琰，形像付丹青。
道丧余篇翰，人亡更典刑。
侯芭才一足，白首太玄经。
南丰先生挽词二首·其二
作者：陈师道
朝代：宋

精爽回长夜，衣冠出广庭。勋庸留琬琰，形像付丹青。道丧馀篇翰，人亡更典刑。侯芭才一足，白首太玄经。
南乡子
作者：陈师道
朝代：宋

世所谓英英、盼盼者。盼卒，英嫁，而盼之子莹，颇有家风，而曹妓未有显者，黄楼不可胜也。作南乡子以歌之。
风絮落东邻。点缀繁枝旋化尘。关锁玉楼巢燕子，冥冥。桃李摧残不见春。
流转到如今。翡翠生儿翠作衿。花样腰身官样立，婷婷。困倚阑干一欠伸。||
南乡子
作者：陈师道
朝代：宋

袅娜破瓜余。豆寇梢头二月初。众里腰肢遥可识，应殊。暗里犹能摸得渠。醉侧不须扶。唤作周家行画图。背立欠伸花絮底，知无。未信丹青画得如。
南乡子
作者：陈师道
朝代：宋

风絮落东邻。点缀繁枝旋化尘。关锁玉楼巢燕子，冥冥。桃李摧残不见春。流转到如今。翡翠生儿翠作衿。花样腰身官样立，婷婷。困倚阑干一欠伸。潮落去帆收。沙涨江回旋作洲。侧帽独行斜照里，飕飕。卷地风前更掉头。语妙后难酬。回雁峰南未得秋。唤取佳人听旧曲，休休。瘴雨无花孰与愁。
南乡子·乱蕊压枝繁
作者：陈师道
朝代：宋

乱蕊压枝繁。
堆积金钱闹作团。
晚起涂黄仍带酒，看看。
衣剩腰肢故着单。
薄瘦却禁寒。
牵引人心不放阑。
拟折一枝遮老眼，难难。
蝶横蜂争只倚阑。
南乡子·急雨打寒窗
作者：陈师道
朝代：宋

急雨打寒窗。
雨气侵灯暗壁缸。
窗下有人挑锦字，行行。
泪湿红绡减旧香。
往事最难忘。
更着秋声说断肠。
曲渚圆沙风叶底，藏藏。
谁使鸳鸯故作双。
南乡子·急雨打寒窗
作者：陈师道
朝代：宋
体裁：词

急雨打寒窗。雨气侵灯暗壁缸。窗下有人挑锦字，行行。泪湿红绡减旧香。往事最难忘。更著秋声说断肠。曲渚圆沙风叶底，藏藏。谁使鸳鸯故作双。
南乡子·潮落去帆收
作者：陈师道
朝代：宋
体裁：词

潮落去帆收。沙涨江回旋作洲。侧帽独行斜照里，飕飕。卷地风前更掉头。语妙后难酬。回雁峰南未得秋。唤取佳人听旧曲，休休。瘴雨无花孰与愁。
南乡子·潮落去帆收
作者：陈师道
朝代：宋

潮落去帆收。沙涨江回旋作洲。侧帽独行斜照里，飕飕。卷地风前更掉头。语妙後难酬。回雁峰南未得秋。唤取佳人听旧曲，休休。瘴雨无花孰与愁。
南乡子·袅娜破瓜馀
作者：陈师道
朝代：宋
体裁：词

袅娜破瓜馀。豆蔻梢头二月初。众里腰肢遥可识，应殊。暗里犹能摸得渠。醉侧不须扶。唤作周家行画图。背立欠伸花絮底，知无。未信丹青画得如。
南乡子·阴重雨垂垂
作者：陈师道
朝代：宋

阴重雨垂垂。
并马西郊试薄衣。
红蕊未开花已过，迟迟。
不见东风着意时。
酒到更须辞。
报答春光旧有期。
勤苦着书妨作乐，痴痴。
莫学衰翁万事非。
南乡子·阴重雨垂垂
作者：陈师道
朝代：宋
体裁：词

阴重雨垂垂。并马西郊试薄衣。红蕊未开花已过，迟迟。不见东风著意时。酒到更须辞。报答春光旧有期。勤苦著书妨作乐，痴痴。莫学衰翁万事非。
南乡子·风絮落东邻
作者：陈师道
朝代：宋
体裁：词

风絮落东邻。点缀繁枝旋化尘。关锁玉楼巢燕子，冥冥。桃李摧残不见春。流转到如今。翡翠生儿翠作衿。花样腰身官样立，婷婷。困倚阑干一欠伸。
南乡子（九日用东坡韵）
作者：陈师道
朝代：宋
体裁：词

晴野下田收。照影寒江落雁洲。禅榻茶炉深闭阁，飕飕。横雨旁风不到头。登览却轻酬。剩作新诗报答秋。人意自阑花自好，休休。今日看时蝶也愁。
南乡子（咏棣棠菊）
作者：陈师道
朝代：宋
体裁：词

乱蕊压枝繁。堆积金钱闹作团。晚起涂黄仍带酒，看看。衣剩腰肢故著单。薄瘦却禁寒。牵引人心不放阑。拟折一枝遮老眼，难难。蝶横蜂争只倚阑。
南台
作者：陈师道
朝代：宋
体裁：七言绝句

城郭收灯兴未休，却回春信到台头。东风未借登临便，柳色遥看特地愁。
南台
作者：陈师道
朝代：宋

城郭收灯兴未休，郤回春信到台头。东风未借登临便，柳色遥看特地愁。
南柯子/南歌子·问王立之督茶
作者：陈师道
朝代：宋

天上云为瑞，人间睡作魔，疏帘清簟汗成河。酒醒梦回眵眼、费摩娑。但有寒暄问，初无凤鸟过。尘生铜碾网生罗。一喏十年犹未、意如何。
南柯子·南歌子·天上云为瑞
作者：陈师道
朝代：宋
体裁：词

天上云为瑞，人间睡作魔，疏帘清簟汗成河。
酒醒梦回眵眼、费摩娑。
但有寒喧问，初无凤鸟过。
尘生铜碾网生罗。
一喏十年犹未、意如何。
南柯子（问王立之督茶）
作者：陈师道
朝代：宋

天上云为瑞，人间睡作魔，疏帘清簟汗成河。酒醒梦回眵眼、费摩挲。但有寒暄问，初无凤鸟过。尘生铜碾网生罗。一诺十年犹未、意如何。
南歌子·贺彭舍人黄堂成
作者：陈师道
朝代：宋
体裁：词

故国山河在，新堂冰雪生。万家和气贺初成。人在笙歌声里、暗生春。今代无双士，当年第一人。杯行到手莫辞频。明日凤池归路、隔清尘。
南轩
作者：陈师道
朝代：宋

少日书林颇着勋，暮年贪佛替论文。
铜鑪瓦枕芒鞋裏，此外惟须对此君。
南轩
作者：陈师道
朝代：宋
体裁：七言绝句

少日书林颇著勋，暮年贪佛替论文。铜炉瓦枕芒鞋里，此外惟须对此君。
卜算子
作者：陈师道
朝代：宋
体裁：词

摇风影似凝，带雪香如抱。
开尽南枝到北枝，不道春将老。
飘颻姑射仙，谁识冰肌好。
会有青绫梦觉人，可爱池塘草。
卜算子
作者：陈师道
朝代：宋

摇风影似凝，带雪香如抱。开尽南枝到北枝，不道春将老。飘飖姑射仙，谁识冰肌好。会有青绫梦觉人，可爱池塘草。绣幕罩梅花，莫放清香透。鉴里朱颜岁岁移，只道花依旧。把酒问梅花，知我离情否。若使梅花知我时，料得花须瘦。雪暗岭头云，竹冷溪边树。还似潇湘缥缈人，玉骨笼香雾。月下幽香度。梦里香魂驻。回首南枝酒半醺，寂寞无寻处。
卜算子
作者：陈师道
朝代：宋

纤软小腰身，明秀天真面。淡画修眉小作春，中有相思怨。背立向人羞，颜破因谁倩。不比阳台梦里逢，亲向尊前见。梅岭数枝春，疏影斜临水。不借芳华只自香，娇面长如洗。还把最繁枝，过与偏怜底。试傍鸾台仔细看，何似丹青里。
卜算子 其二 送梅花与赵使君
作者：陈师道
朝代：宋

梅岭数枝春，疏影斜临水。不借芳华只自香，娇面长如洗。还把最繁枝，过与偏怜底。试傍鸾台仔细看，何似丹青里。
卜算子·摇风影似凝
作者：陈师道
朝代：宋
体裁：词

摇风影似凝，带雪香如抱。开尽南枝到北枝，不道春将老。飘飖姑射仙，谁识冰肌好。会有青绫梦觉人，可爱池塘草。
卜算子·梅岭数枝春
作者：陈师道
朝代：宋
体裁：词

梅岭数枝春，疏影斜临水。
不借芳华只自香，娇面长如洗。
还把最繁枝，过与偏怜底。
拭傍鸾台仔细看，何似丹青里。
卜算子·纤软小腰身
作者：陈师道
朝代：宋
体裁：词

纤软小腰身，明秀天真面。淡画修眉小作春，中有相思怨。昔立向人羞，颜破因谁倩。不比阳台梦里逢，亲向尊前见。
卜算子·纤软小腰身
作者：陈师道
朝代：宋
体裁：词

纤软小腰身，明秀天真面。淡画修眉小作春，中有相思怨。背立向人羞，颜破因谁倩。不比阳台梦里逢，亲向尊前见。
卜算子（三）
作者：陈师道
朝代：宋
体裁：词

雪暗岭头云，竹冷溪边树。还似潇湘缥缈人，玉骨笼香雾。月下幽香度。梦里香魂驻。回首南枝酒半醺，寂寞无寻处。
卜算子（二）
作者：陈师道
朝代：宋
体裁：词

绣幕罩梅花，莫放清香透。鉴里朱颜岁岁移，只道花依旧。把酒问梅花，知我离情否。若使梅花知我时，料得花须瘦。
卧疾绝句
作者：陈师道
朝代：宋

老裏何堪病再来，愁边不復酒相开。
一生也作千年调，两脚犹须万里回。
卧疾绝句
作者：陈师道
朝代：宋
体裁：七言绝句

老里何堪病再来，愁边不复酒相开。一生也作千年调，两脚犹须万里回。
即事
作者：陈师道
朝代：宋

老觉山林可避人，正须麋鹿与同羣。
却嫌鸟语犹多事，强管阴晴报客闻。
即事
作者：陈师道
朝代：宋

老觉山林可避人，正须麋鹿与同群。却嫌鸟语犹多事，强管阴晴报客闻。
即事
作者：陈师道
朝代：宋

老觉山林可避人，正须麋鹿与同群。郤嫌鸟语犹多事，强管阴晴报客闻。
双樱
作者：陈师道
朝代：宋

并蒂随宜好，连心著意红。只堪惊老眼，持此与谁同。
双樱
作者：陈师道
朝代：宋

并蔕随宜好，连心着意红。
只堪惊老眼，持此与谁同。
双樱
作者：陈师道
朝代：宋

并蔕随宜好，连心著意红。只堪惊老眼，持此与谁同。
叔父惠鉢三首
作者：陈师道
朝代：宋

声中得句已忘言，断酒持斋郤自然。
大有西来真的意，饥时著饭饱时悬。
叔父惠鉢三首
作者：陈师道
朝代：宋

当家父子亲分付，不比黄梅万里来。不解当年明上座，岭头言下郤空回。
叔父惠鉢三首
作者：陈师道
朝代：宋

蒲团未有祖师意，洗鉢何曾识赵州。
万里空归君解否，老胡端为我能留。
叔父惠钵三首
作者：陈师道
朝代：宋

当家父子亲分付，不比黄梅万里来。不解当年明上座，岭头言下却空回。蒲团未有祖师意，洗钵何曾识赵州。万里空归君解否，老胡端为我能留。声中得句已忘言，断酒持斋却自然。大有西来真的意，饥时著饭饱时悬。
叔父惠钵三首·其一
作者：陈师道
朝代：宋
体裁：七言绝句

当家父子亲分付，不比黄梅万里来。不解当年明上座，岭头言下却空回。
叔父惠钵三首·其三
作者：陈师道
朝代：宋

声中得句已忘言，断酒持斋却自然。
大有西来真的意，饥时着饭饱时悬。
叔父惠钵三首·其三
作者：陈师道
朝代：宋

声中得句已忘言，断酒持斋却自然。大有西来真的意，饥时著饭饱时悬。
叔父惠钵三首·其二
作者：陈师道
朝代：宋
体裁：七言绝句

蒲团未有祖师意，洗钵何曾识赵州。万里空归君解否，老胡端为我能留。
古墨行
作者：陈师道
朝代：宋

秦郎百好俱第一，乌丸如漆姿如石。
巧作松身与镜面，借美于外非良质。
潘翁拜跪摩老眼，一生再见三叹息。
了知至鉴无遁形，王家旧物秦家得。
君今所有亦其亚，伯仲小低犹子侄。
黄金白璧孰不有，古锦句囊聊可敌。
睿思殿裏春夜半，灯火阑残歌舞散。
自书细字答边臣，万里风尘入长算。
初闻桥山送弓剑，宁知玉碗人间见。
夜光炎炎衝斗牛，会有太史占星变。
人生尤物不必有，时一过目惊老丑。
念子何忍遽磨研，少待须臾图不朽。
明窗浄几风日暖，有愁万斛才八斗。
径须脱帽管城公，小试玉堂挥翰手。
古墨行
作者：陈师道
朝代：宋

秦郎百好俱第一，乌丸如漆姿如石。巧作松身与镜面，借美于外非良质。潘翁拜跪摩老眼，一生再见三叹息。了知至鉴无遁形，王家旧物秦家得。君今所有亦其亚，伯仲小低犹子侄。黄金白璧孰不有，古锦句囊聊可敌。睿思殿里春夜半，灯火阑残歌舞散。自书细字答边臣，万里风尘入长算。初闻桥山送弓剑，宁知玉碗人间见。夜光炎炎冲斗牛，会有太史占星变。人生尤物不必有，时一过目惊老丑。念子何忍遽磨研，少待须臾图不朽。明窗净几风日暖，有愁万斛才八斗。径须脱帽管城公，小试玉堂挥翰手。
古墨行
作者：陈师道
朝代：宋

秦郎百好俱第一，乌丸如漆姿如石。
巧作松身与镜面，借美於外非良质。
潘翁拜跪摩老眼，一生再见三叹息。
了知至鉴无遁形，王家旧物秦家得。
君今所有亦其亚，伯仲小低犹子侄。
黄金白璧孰不有，古锦句囊聊可敌。
睿思殿里春夜半，灯火阑残歌舞散。
自书细字答边臣，万里风尘入长算。
初闻桥山送弓剑，宁知玉碗人间见。
夜光炎炎冲斗牛，会有太史占星变。
人生尤物不必有，时一过目惊老丑。
念子何忍遽磨研，少待须臾图不朽。
明窗净几风日暖，有愁万斛才八斗。
径须脱帽管城公，小试玉堂挥翰手。
古怨赠关彦长
作者：陈师道
朝代：宋

世态轻浮君莫道，相逢何必论才调。铅刀快利莫耶迟，果下翩翩望云老。人前安得无穷好，应须富贵长年少。莫教白发更栖迟，不遭毁骂逢人笑。
古怨赠关彦长
作者：陈师道
朝代：宋

世态轻浮君莫道，相逢何必论才调。
铅刀快利莫耶迟，果下翩翩望云老。
人前安得无穷好，应须富贵长年少。
莫教白髮更栖迟，不遭毁駡逢人笑。
句
作者：陈师道
朝代：宋

闻道新文能入样，相州红缬鄂州花。磊落金盘荐糟蟹，纤柔玉指破霜柑。墙头霜下草，又作一番新。白鸟过林分外明。日来霜露后，更觉天宇净。熊儿投□骥子扶。势不可使尽，福不可享尽。事不可做尽，话不可说尽。人生如此耳，文字已其闰。吴音未至慢，楚语不假些。
句·其五
作者：陈师道
朝代：宋

早晚望夫能化石，尽分人世作支机。
句·其六
作者：陈师道
朝代：宋

日来霜露后，更觉天宇净。
句·其六
作者：陈师道
朝代：宋

日来霜露后，更觉天宇浄。
句·其十
作者：陈师道
朝代：宋
体裁：句

吴音未至慢，楚语不假些。
句·其四
作者：陈师道
朝代：宋

白鸟过林分外明。
同苏不疑避暑法惠寺
作者：陈师道
朝代：宋

酷暑不可处，相将寻昼凉。清谈廕广厦，甘寝就匡床。莲剥明珠滑，瓜浮绀玉香。因知北窗卧，自信出羲皇。
同苏不疑避暑法惠寺
作者：陈师道
朝代：宋
体裁：五言律诗

酷暑不可处，相将寻昼凉。清谈荫广厦，甘寝就匡床。莲剥明珠滑，瓜浮绀玉香。因知北窗卧，自信出羲皇。
同道士钱泠然寻涧水源
作者：陈师道
朝代：宋

晓领黄冠子，步寻东涧源。拖筇探清浅，垂手弄潺湲。岸阁残花片，槎留旧涨痕。凤潜丹穴邃，龙卧古潭浑。修竹青垂荫，长萝翠可扪。忽惊穿药圃，不觉到云根。嶝外看飞鸟，崖边见饮猿。援琴写山水，布席坐兰荪。白石支棋局，青沙藉酒尊。醉歌归路稳，洞口月黄昏。
同道士钱泠然寻涧水源
作者：陈师道
朝代：宋

晓领黄冠子，步寻东涧源。拖筇探清浅，垂手弄潺湲。岸阁残花片，槎留旧涨痕。凤潜丹穴邃，龙卧古潭浑。脩竹青垂荫，长萝翠可扪。忽惊穿药圃，不觉到云根。嶝外看飞鸟，崖边见饮猿。援琴写山水，布席坐兰荪。白石支棋局，青沙藉酒尊。醉歌归路稳，洞口月黄昏。
后湖晚坐
作者：陈师道
朝代：宋

水净偏明眼，城荒可当山。青林无限意，白鸟有馀闲。身致江湖上，名成伯季间。目随归雁尽，坐待暮鸦还。
后湖晚坐
作者：陈师道
朝代：宋

水浄偏明眼，城荒可当山。
青林无限意，白鸟有余闲。
身致江湖上，名成伯季间。
目随归雁尽，坐待暮鸦还。
吕吉父使君生日
作者：陈师道
朝代：宋

司漏凌晨报晓签，曈曈赫日上重檐。良辰也应纯乾策，吉梦先符太卜占。棣萼同时升紫禁，棠阴由此驻彤襜。一杯欲助邦人祷，愿借黄堂寿斝添。
吕吉父使君生日
作者：陈师道
朝代：宋

司漏凌晨报晓籤，曈曈赫日上重檐。
良辰也应纯干策，吉梦先符太卜占。
棣萼同时升紫禁，棠阴由此驻彤襜。
一杯欲助邦人祷，愿借黄堂寿斝添。
和三日
作者：陈师道
朝代：宋
体裁：七言律诗

苦遭年少强追陪，病眼看花更覆杯。夹岸万人倾国出，清江一注两山开。游人欲尽惊鸥下，晚日犹须恶雨催。更恐明年有离别，折花临水共裴徊。
和休文至自新安
作者：陈师道
朝代：宋
体裁：七言律诗

无成底事到天涯，重见春工换柳枝。历尽江山苦行役，归来风雨过花时。驱驰共厌人间世，险阻时闻别后诗。独有穷愁销未尽，一番相见一伸眉。
和休文至自新安
作者：陈师道
朝代：宋

无成底事到天涯，重见春工换柳枝。历尽江山苦行役，归来风雨过花时。驱驰共厌人间世，险阻时闻别後诗。独有穷愁销未尽，一番相见一伸眉。
和元乐销暑楼晓望
作者：陈师道
朝代：宋

绕郭溪山接四邻，身轻步蹑一梯云。图南羽翮抟空见，倚北光芒入夜分。芜没池台馀故事，风流人物想前闻。翛然便欲移招隐，猿鹤还应怨旧群。
和元乐销暑楼晓望
作者：陈师道
朝代：宋

遶郭溪山接四邻，身轻步蹑一梯云。图南羽翮抟空见，倚北光芒入夜分。芜没池台余故事，风流人物想前闻。翛然便欲移招隐，猿鹤还应怨旧群。
和元乐销暑楼晓望
作者：陈师道
朝代：宋

遶郭溪山接四邻，身轻步蹑一梯云。
图南羽翮抟空见，倚北光芒入夜分。
芜没池台余故事，风流人物想前闻。
翛然便欲移招隠，猿鹤还应怨旧羣。
和元夜
作者：陈师道
朝代：宋
体裁：五言律诗

笳鼓喧灯市，车舆避火城。彭黄争地胜，汴泗迫人清。梅柳春犹浅，关山月自明。赋诗随落笔，端复可怜生。
和元夜
作者：陈师道
朝代：宋

笳鼓喧灯市，车舆避火城。
彭黄争地胜，汴泗迫人清。
梅柳春犹浅，关山月自明。
赋诗随落笔，端復可怜生。
和刘元乐月夜寄贾耘老
作者：陈师道
朝代：宋

胡床欲上庾公楼，那复周南叹滞留。皓魄光连鲛室午，疏星冷浸洞庭秋。锦袍有兴思姑熟，桃楫无心问莫愁。唤取长江来入社，不劳牛渚问行舟。
和刘元乐月夜寄贾耘老
作者：陈师道
朝代：宋

胡床欲上庾公楼，那復周南叹滞留。
皓魄光连鲛室午，疏星冷浸洞庭秋。
锦袍有兴思姑熟，桃楫无心问莫愁。
唤取长江来入社，不劳牛渚问行舟。
和南丰先生出山之作
作者：陈师道
朝代：宋
体裁：七言律诗

侧径篮舁两眼明，出山犹带骨毛清。白云笑我还多事，流水随人合有情。不及鸟飞浑自在，羡他僧住便平生。未能与世全无意，起为苍生试一鸣。
和南丰先生西游之作
作者：陈师道
朝代：宋
体裁：七言律诗

孤云秀壁共崔嵬，倚壁看云足懒回。睡眼剩潮寒绿洗，醉头强为好峰抬。山僧煮茗留宽坐，寺板题名卜再来。有愧野人能自在，尘樊束缚久低徊。
和参寥明发见邻家花二首
作者：陈师道
朝代：宋

短墙春色过邻家，行不逢人只见花。新绿葱葱红蔌蔌，却成妆面映青纱。满城桃李一番新，深院繁枝别得春。从此诗翁有新语，不须红湿少城闉。
和参寥明发见邻家花二首
作者：陈师道
朝代：宋

短墙春色过邻家，行不逢人只见花。新绿葱葱红蔌蔌，郤成妆面映青纱。
和参寥明发见邻家花二首·其一
作者：陈师道
朝代：宋

短墙春色过邻家，行不逢人只见花。新绿葱葱红蔌蔌，却成妆面映青纱。
和参寥明发见邻家花二首·其一
作者：陈师道
朝代：宋

短墙春色过邻家，行不逢人只见花。
新绿葱葱红蔌蔌，却成粧面映青纱。
和参寥明发见邻家花二首·其二
作者：陈师道
朝代：宋
体裁：七言绝句

满城桃李一番新，深院繁枝别得春。从此诗翁有新语，不须红湿少城闉。
和吴子副知海斋
作者：陈师道
朝代：宋

法筵应供赖三车，堆案抽身辍算沙。破暑好风开乐国，脱尘新句散余霞。僧奁手汗空留迹，佛几堆红拂委花。客舍黄粱未应熟，且容秋蝶梦南华。
和吴子副知海斋
作者：陈师道
朝代：宋

法筵应供赖三车，堆案抽身辍算沙。破暑好风开乐国，脱尘新句散馀霞。僧奁手汗空留迹，佛几堆红拂委花。客舍黄粱未应熟，且容秋蝶梦南华。
和吴子副知海斋
作者：陈师道
朝代：宋

法筵应供頼三车，堆案抽身辍算沙。
破暑好风开乐国，脱尘新句散余霞。
僧奁手汗空留迹，佛几堆红拂委花。
客舍黄粱未应熟，且容秋蝶梦南华。
和和叟梅花
作者：陈师道
朝代：宋
体裁：七言律诗

百卉前头第一芳，低临粉水浸寒光。卷帘初认云犹冻，逆鼻浑疑雪亦香。鼎实自应终有待，天真不假更匀妆。江南望断无来使，且伴诗翁入醉乡。
和和叟梅花
作者：陈师道
朝代：宋

百卉前头第一芳，低临粉水浸寒光。
卷帘初认云犹冻，逆鼻浑疑雪亦香。
鼎实自应终有待，天真不假更匀粧。
江南望断无来使，且伴诗翁入醉乡。
和和叟第课还自都下
作者：陈师道
朝代：宋
体裁：七言律诗

青云直上马如龙，来往泠然若御风。高步只应天咫尺，旧游宁寄浙西东。升沉道路从今异，邂逅比邻此日同。相见可堪怀抱冷，需君健语破樊笼。
和寄朱文中
作者：陈师道
朝代：宋
体裁：七言律诗

仰高当日诵成规，想见风流盛一时。鲁国故知臧有后，孔庭早见鲤能诗。侵寻末路同倾盖，邂逅清谈为解颐。愿借湖山容膝地，为令松菊寄吾衰。
和寄朱文中
作者：陈师道
朝代：宋

仰高当日诵成规，想见风流盛一时。
鲁国故知臧有後，孔庭早见鲤能诗。
侵寻末路同倾盖，邂逅清谈为解颐。
愿借湖山容膝地，为令松菊寄吾衰。
和寇十一同游城南阻雨还登寺山
作者：陈师道
朝代：宋

雨阻游南步，泥留逐北情。稍看飞雾断，复作远山横。野润膏新泽，楼明纳晚晴。归宜有佳思，纱帽压香英。
和寇十一同游城南阻雨还登寺山
作者：陈师道
朝代：宋

雨阻游南步，泥留逐北情。
稍看飞雾断，復作远山横。
野润膏新泽，楼明纳晚晴。
归宜有佳思，纱帽压香英。
和寇十一同登寺山
作者：陈师道
朝代：宋

度暑无好怀，凭危略幽致。衣冠蔚如林，从我才一二。兹山昔深登，岁月谁得记。尚有名胜流，不与金石悴。孰知千载后，我与子复至。烟昏倏见灯，洪发恐无地。领略章句手，割据英雄志。兴坏容一瞬，今昔当几喟。围山缺西北，放目不可制。归怀纳清境，夜榻成良寐。零落壁间诗，岂特彼所愧。会逢南过适，不问西来意。
和寇十一同登寺山
作者：陈师道
朝代：宋

度暑无好怀，凭危略幽致。
衣冠蔚如林，从我才一二。
兹山昔深登，岁月谁得记。
尚有名胜流，不与金石悴。
孰知千载后，我与子復至。
烟昏倏见灯，洪发恐无地。
领略章句手，割据英雄志。
兴坏容一瞬，今昔当几喟。
围山缺西北，放目不可制。
归怀纳清境，夜榻成良寐。
零落壁间诗，岂特彼所愧。
会逢南过适，不问西来意。
和寇十一同登寺山
作者：陈师道
朝代：宋

度暑无好怀，凭危略幽致。
衣冠蔚如林，从我才一二。
兹山昔深登，岁月谁得记。
尚有名胜流，不与金石悴。
孰知千载後，我与子复至。
烟昏倏见灯，洪发恐无地。
领略章句手，割据英雄志。
兴坏容一瞬，今昔当几喟。
围山缺西北，放目不可制。
归怀纳清境，夜榻成良寐。
零落壁间诗，岂特彼所愧。
会逢南过适，不问西来意。
和寇十一晚登白门
作者：陈师道
朝代：宋

重楼杰观屹相望，表里河山自一方。小市张灯归意动，轻衫当户晚风长。孤臣白首逢新政，游子青春见故乡。富贵本非吾辈事，江湖安得便相忘。
和寇十一晚登白门
作者：陈师道
朝代：宋

重门杰观屹相望，表裏河山自一方。
小市张灯归意动，轻衫当户晚风长。
孤臣白首逢新政，游子青春见故乡。
富贵本非吾辈事，江湖安得便相忘。
和寇十一晚登白门
作者：陈师道
朝代：宋

重门杰观屹相望，表里河山自一方。小市张灯归意动，轻衫当户晚风长。孤臣白首逢新政，游子青春见故乡。富贵本非吾辈事，江湖安得便相忘。
和寇十一雨后登楼
作者：陈师道
朝代：宋

秀岭归云裏，华谯夕照中。
登临终不数，吟笑近多同。
麦秀知春力，人和验岁丰。
预为逃暑约，一快楚台风。
和寇十一雨後登楼
作者：陈师道
朝代：宋

秀岭归云里，华谯夕照中。登临终不数，吟笑近多同。麦秀知春力，人和验岁丰。预为逃暑约，一快楚台风。
和富中容朝散雨中感怀
作者：陈师道
朝代：宋

节物惊心懒复嗟，樽中酒尽复谁赊。风撩雨脚俄成阵，雪阁云头欲结花。万里可堪长作客，一年将尽未还家。自怜落落终难合，白首诗书谩五车。
和富中容朝散雨中感怀
作者：陈师道
朝代：宋

节物惊心懒复嗟，罇中酒尽复谁赊。风撩雨脚俄成阵，雪阁云头欲结花。万里可堪长作客，一年将尽未还家。自怜落落终难合，白首诗书谩五车。
和富中容朝散雨中感怀
作者：陈师道
朝代：宋

节物惊心懒復嗟，罇中酒尽復谁赊。
风撩雨脚俄成阵，雪阁云头欲结花。
万里可堪长作客，一年将尽未还家。
自怜落落终难合，白首诗书谩五车。
和张奉议赠舅氏庞大夫
作者：陈师道
朝代：宋

朝下公门不曳裾，身宽心远等林居。
传家声烈三公后，贮腹平生万卷余。
藤架倚春听语鸟，石池迎日数游鱼。
人言酷似牢之舅，未有新诗锦不如。
和张奉议赠舅氏庞大夫
作者：陈师道
朝代：宋

朝下公门不曳裾，身宽心远等林居。传家声烈三公后，贮腹平生万卷馀。藤架倚春听语鸟，石池迎日数游鱼。人言酷似牢之舅，未有新诗锦不如。
和张奉议赠舅氏庞大夫
作者：陈师道
朝代：宋

朝下公门不曳裾，身宽心远等林居。传家声烈三公後，贮腹平生万卷余。藤架倚春听语鸟，石池迎日数游鱼。人言酷似牢之舅，未有新诗锦不如。
和张次道再游翠岩之作
作者：陈师道
朝代：宋
体裁：七言律诗

去岁寻山有旧题，重来似与故人期。回峦俯仰如迎客，流水喧鸣拟索诗。岭路依危通鸟过，吾身趁健白云随。自怜久快屠门嚼，欲往安能久茹芝。
和彦詹题远轩
作者：陈师道
朝代：宋

开窗得远意，兴出杳冥间。芳草日边路，片云天外山。好花和露斸，修竹夹藤删。每许南邻伴，时来一寄闲。
和彦詹题远轩
作者：陈师道
朝代：宋

开窗得远意，兴出杳冥间。芳草日边路，片云天外山。好花和露斸，脩竹夹藤删。每许南邻伴，时来一寄闲。
和朱智叔鹿鸣席上
作者：陈师道
朝代：宋

三楚风流秀士林，英词从昔动修门。
充庭初识苍龙础，赐醴行沾白兽樽。
已上荐书轻一鹗，更凭诗力化群鲲。
千年辽鹤空城郭，谁见朱公有异孙。
和朱智叔鹿鸣席上
作者：陈师道
朝代：宋

三楚风流秀士林，英词从昔动修门。
充庭初识苍龙础，赐醴行霑白兽樽。
已上荐书轻一鹗，更凭诗力化羣鲲。
千年辽鹤空城郭，谁见朱公有异孙。
和朱智叔鹿鸣席上
作者：陈师道
朝代：宋

三楚风流秀士林，英词从昔动脩门。充庭初识苍龙础，赐醴行沾白兽樽。已上荐书轻一鹗，更凭诗力化群鲲。千年辽鹤空城郭，谁见朱公有异孙。
和李使君九日登戏马台
作者：陈师道
朝代：宋

登高能赋属吾侪，不用传杯击鉢催。九日风光堪落帽，中年怀抱更登台。江山信美因人胜，萸菊逢辰满意开。二谢风流今复见，千年留句待公来。
和李使君九日登戏马台
作者：陈师道
朝代：宋

登高能赋属吾侪，不用传杯击钵催。九日风光堪落帽，中年怀抱更登台。江山信美因人胜，萸菊逢辰满意开。二谢风流今复见，千年留句待公来。
和李使君九日登戏马台
作者：陈师道
朝代：宋

登高能赋属吾侪，不用传杯击钵催。
九日风光堪落帽，中年怀抱更登台。
江山信美因人胜，萸菊逢辰满意开。
二谢风流今復见，千年留句待公来。
和李文叔退朝
作者：陈师道
朝代：宋
体裁：七言绝句

朝流骇汗蒸双猊，风卷屯云散万蹄。任使轻衫污娇色，可令纤手洗春泥。
和江秀才献花三首
作者：陈师道
朝代：宋

风雨东篱冷落看，清溪水落玉峰寒。酒家不办当垆费，乞与先生种杏坛。疏花得雨数枝黄，白发缘愁百尺长。要与老生同一醉，故留秋意作重阳。江公孤愤不宜秋，吟作秋虫到白头。过我可为千日醉，从公难作百钱游。
和江秀才献花三首·其一
作者：陈师道
朝代：宋
体裁：七言绝句

风雨东篱冷落看，清溪水落玉峰寒。酒家不办当垆费，乞与先生种杏坛。
和江秀才献花三首·其三
作者：陈师道
朝代：宋
体裁：七言绝句

江公孤愤不宜秋，吟作秋虫到白头。过我可为千日醉，从公难作百钱游。
和江秀才献花三首·其二
作者：陈师道
朝代：宋
体裁：七言绝句

疏花得雨数枝黄，白发缘愁百尺长。要与老生同一醉，故留秋意作重阳。
和江秀才献花三首·其二
作者：陈师道
朝代：宋

疏花得雨数枝黄，白髮缘愁百尺长。
要与老生同一醉，故留秋意作重阳。
和沈世卿推官见寄
作者：陈师道
朝代：宋

倦看世态久低徊，且置穷通近酒杯。
未忍一身闲处着，暂容双眼醉时开。
为呼阿武扶头起，拟与山翁倒载回。
好在东篱旧时菊，无心准拟白衣来。
和沈世卿推官见寄
作者：陈师道
朝代：宋

倦看世态久低徊，且置穷通近酒杯。未忍一身闲处著，暂容双眼醉时开。为呼阿武扶头起，拟与山翁倒载回。好在东篱旧时菊，无心准拟白衣来。
和王子安至日三首
作者：陈师道
朝代：宋

晨起公私迫，昏归鸟雀催。
百年忙里尽，万事醉间来。
竹雨深宜晚，江梅半欲开。
风灯挑不焰，寒火拨成灰。
和王子安至日三首
作者：陈师道
朝代：宋

近节翻多事，为家不亦难。老成须药力，愁绝向谁宽。冻雨能妨梦，朝霜故作寒。衰颜心自了，不待镜中看。物理有终极，人情从往还。阴阳消长际，老疾去留间。申白徒怀惠，巢由不买山。更歌吾和汝，风日稍侵颜。晨起公私迫，昏归鸟雀催。百年忙里尽，万事醉间来。竹雨深宜晚，江梅半欲开。风灯挑不燄，寒火拨成灰。
和王子安至日三首·其一
作者：陈师道
朝代：宋
体裁：五言律诗

近节翻多事，为家不亦难。老成须药力，愁绝向谁宽。冻雨能妨梦，朝霜故作寒。衰颜心自了，不待镜中看。
和王子安至日三首·其三
作者：陈师道
朝代：宋

晨起公私迫，昏归鸟雀催。
百年忙裏尽，万事醉间来。
竹雨深宜晚，江梅半欲开。
风灯挑不燄，寒火拨成灰。
和王子安至日三首·其三
作者：陈师道
朝代：宋

晨起公私迫，昏归鸟雀催。百年忙里尽，万事醉间来。竹雨深宜晚，江梅半欲开。风灯挑不燄，寒火拨成灰。
和王子安至日三首·其二
作者：陈师道
朝代：宋
体裁：五言律诗

物理有终极，人情从往还。阴阳消长际，老疾去留间。申白徒怀惠，巢由不买山。更歌吾和汝，风日稍侵颜。
和王明之见寄
作者：陈师道
朝代：宋
体裁：七言律诗

末路相逢首重回，紫芝眉宇向人开。老来惟有风情在，事去空怜岁月催。憔悴不堪临楚泽，栖迟无路上燕台。少陵肺病疏杯斝，想负花前载酒来。
和秦太虚湖上野步
作者：陈师道
朝代：宋
体裁：七言律诗

晓风疏日乍相亲，黯黯轻寒拂拂春。触目渐随红蕊乱，经年不见绿条新。宁论白黑人间世，懒复雌黄纸上尘。十里松阴穷野步，暂时留得自由身。
和秦太虚湖上野步
作者：陈师道
朝代：宋

晓风疏日乍相亲，黯黯轻寒拂拂春。
触目渐随红蕊乱，经年不见绿条新。
宁论白黑人间世，懒復雌黄纸上尘。
十里松阴穷野步，暂时留得自由身。
和舅氏公退言怀
作者：陈师道
朝代：宋
体裁：七言律诗

追陪强韵愧难过，应接前闻觉未多。盛礼每虚摩诘席，旧词犹可雪儿歌。手开新径延徐步，眼趁高梧上碧萝。风雨入怀泥满眼，时须好语涤烦痾。
和苏公洞庭春色
作者：陈师道
朝代：宋

洞庭千木奴，寸丝不挂手。
来输步兵厨，酿作青田酒。
王家玉东西，未觉岁华走。
方从罗浮山，已作南阳寿。
还将瓮头春，慰子雪入牖。
我方缚禅律，一举烦屡嗅。
东坡酒中仙，醉墨粲星斗。
诗成以属我，千金须弊帚。
何曾樽俎间，着客面黧黝。
定须笑美人，蘸甲不濡口。
和苏公洞庭春色
作者：陈师道
朝代：宋
体裁：古风

洞庭千木奴，寸丝不挂手。来输步兵厨，酿作青田酒。王家玉东西，未觉岁华走。方从罗浮山，已作南阳寿。还将瓮头春，慰子雪入牖。我方缚禅律，一举烦屡嗅。东坡酒中仙，醉墨粲星斗。诗成以属我，千金须弊帚。何曾樽俎间，著客面黧黝。定须笑美人，蘸甲不濡口。
和范教授同游桓山
作者：陈师道
朝代：宋

送客寻山已自仙，行谈坐笑复忘年。平郊走马斜阳里，破屋传杯积水边。洗壁题名留岁月，登高著句记山川。风流幕下诸公子，缩手吟边更觉贤。
和范教授同游桓山
作者：陈师道
朝代：宋

送客寻山已自仙，行谈坐笑复忘年。
平郊走马斜阳里，破屋传杯积水边。
洗壁题名留岁月，登高著句记川山。
风流幕下诸公子，缩手吟边更觉贤。
和范教授同游桓山
作者：陈师道
朝代：宋

送客寻山已自仙，行谈坐笑復忘年。
平郊走马斜阳裏，破屋传杯积水边。
洗壁题名留岁月，登高着句记山川。
风流幕下诸公子，缩手吟边更觉贤。
和董判官寺居作
作者：陈师道
朝代：宋
体裁：五言律诗

共作东州客，同栖古寺深。论交非有旧，不见解相寻。冷过清明节，悲生故国心。此身随所寄，未足问升沉。
和蒲左丞有美座上观雪二首
作者：陈师道
朝代：宋

破晓初惊失旧山，瑶台化出坐中寒。
江心冻合愁蛟蜃，匣里冰生吼镆千。
门闭洛阳人迹绝，指穿东郭履痕乾。
凤池不比梁园客，咳唾珠玑落玉盘。
和蒲左丞有美座上观雪二首
作者：陈师道
朝代：宋

高牙大纛晓登山，卷帐飞觞不避寒。十二玉楼横合道，三千银甲壮师干。寺条已验遗蝗化，平陇宁虞宿麦乾。预喜丰年惟太守，旋追宾从促杯盘。
和蒲左丞有美座上观雪二首
作者：陈师道
朝代：宋

高牙大纛晓登山，卷帐飞觞不避寒。十二玉楼横閤道，三千银甲壮师干。封条已验遗蝗化，平陇宁虞宿麦乾。预喜丰年惟太守，旋追宾从促杯盘。破晓初惊失旧山，瑶台化出坐中寒。江心冻合愁蛟蜃，匣里冰生吼镆干。门闭洛阳人迹绝，指穿东郭履痕乾。凤池不比梁园客，咳唾珠玑落玉盘。
和蒲左丞有美座上观雪二首·其一
作者：陈师道
朝代：宋

高牙大纛晓登山，卷帐飞觞不避寒。十二玉楼横閤道，三千银甲壮师干。封条已验遗蝗化，平陇宁虞宿麦乾。预喜丰年惟太守，旋追宾从促杯盘。
和蒲左丞有美座上观雪二首·其一
作者：陈师道
朝代：宋

高牙大纛晓登山，卷帐飞觞不避寒。
十二玉楼横閤道，三千银甲壮师干。
封条已验遗蝗化，平陇宁虞宿麦干。
预喜丰年惟太守，旋追宾从促杯盘。
和蒲左丞有美座上观雪二首·其二
作者：陈师道
朝代：宋

破晓初惊失旧山，瑶台化出坐中寒。
江心冻合愁蛟蜃，匣裏冰生吼镆干。
门闭洛阳人迹绝，指穿东郭履痕干。
凤池不比梁园客，咳唾珠玑落玉盘。
和蒲左丞有美座上观雪二首·其二
作者：陈师道
朝代：宋

破晓初惊失旧山，瑶台化出坐中寒。江心冻合愁蛟蜃，匣里冰生吼镆干。门闭洛阳人迹绝，指穿东郭履痕乾。凤池不比梁园客，咳唾珠玑落玉盘。
和谢公定观秘阁文与可枯木
作者：陈师道
朝代：宋

斯人不复有，累世或可期。每于丹青里，一见如平时。坏障尘得入，惨澹令人悲。墨色落欲尽，严颜终不移。朽老莫使年，石心乌铜皮。念此犹少作，未尽冰霰姿。北枝把异鹊，意定了不疑。惜哉不得语，胸次几兴衰。一为要贵役，可复辞画师。隐奥虽可惜，涂抹复见遗。谢侯名家子，感慨形苦词。岂惟语画工，劲特颇似之。何当补谏列，一吐胸中奇。
和谢公定观秘阁文与可枯木
作者：陈师道
朝代：宋

斯人不复有，累世或可期。每於丹青里，一见如平时。坏障尘得入，惨澹令人悲。墨色落欲尽，严颜终不移。朽老莫使年，石心乌铜皮。念此犹少作，未尽冰霰姿。北枝把异鹊，意定了不疑。惜哉不得语，胸次几兴衰。一为要贵役，可复辞画师。隐奥虽可惜，涂抹复见遗。谢侯名家子，感慨形苦词。岂惟语画工，劲特颇似之。何当补谏列，一吐胸中奇。
和谢公定观秘阁文与可枯木
作者：陈师道
朝代：宋

斯人不復有，累世或可期。
每于丹青裏，一见如平时。
坏障尘得入，惨澹令人悲。
墨色落欲尽，严颜终不移。
朽老莫使年，石心乌铜皮。
念此犹少作，未尽冰霰姿。
北枝把异鹊，意定了不疑。
惜哉不得语，胸次几兴衰。
一为要贵役，可復辞画师。
隠奥虽可惜，涂抹復见遗。
谢侯名家子，感慨形苦词。
岂惟语画工，劲特颇似之。
何当补谏列，一吐胸中奇。
和谢公定雨行逢卖花
作者：陈师道
朝代：宋
体裁：七言绝句

逢花驻马尚多情，天不违人旋作晴。不使近诗增纸价，得知春入凤凰城。
和豫章公黄梅二首
作者：陈师道
朝代：宋

寒里一枝春，白间千点黄。道人不好色，行处若为香。色轻花更艳，体弱香自永。玉质金作裳，山明风弄影。
和豫章公黄梅二首·其一
作者：陈师道
朝代：宋

寒裏一枝春，白间千点黄。
道人不好色，行处若为香。
和豫章公黄梅二首·其一
作者：陈师道
朝代：宋
体裁：古风

寒里一枝春，白间千点黄。道人不好色，行处若为香。
和豫章公黄梅二首·其二
作者：陈师道
朝代：宋

色轻花更艳，体弱香自永。玉质金作裳，山明风弄影。
和豫章公黄梅二首·其二
作者：陈师道
朝代：宋

色轻花更艷，体弱香自永。
玉质金作裳，山明风弄影。
和贾明叔秋晚见怀
作者：陈师道
朝代：宋

陋巷少行迹，故人车马稀。世情方汨没，吾道肯依违。万叶迎风脱，孤云带月归。独怜高义在，犹肯问柴扉。
和贾明叔秋晚见怀
作者：陈师道
朝代：宋
体裁：五言律诗

陋巷少行迹，故人车马稀。世情方汩没，吾道肯依违。万叶迎风脱，孤云带月归。独怜高义在，犹肯问柴扉。
和贾耘老春晚
作者：陈师道
朝代：宋

萦萦袅袅几丝飞，榴叶千灯照晚晖。紫翠园林莺欲懒，黄昏帘幕燕初归。花明西苑将迎幸，草绿平原正打围。一卧海城春又晚，不妨闲处得真机。
和贾耘老春晚
作者：陈师道
朝代：宋

萦萦袅袅几丝飞，榴叶千灯照晚晖。
紫翠园林鶑欲懒，黄昏帘幕燕初归。
花明西苑将迎幸，草绿平原正打围。
一卧海城春又晚，不妨闲处得真机。
和赵大夫鹿鸣宴集
作者：陈师道
朝代：宋

赵侯诗律近风骚，雅意推贤答圣朝。
鸿雁着行过渭水，凤凰览德下虞韶。
三千着籍今为盛，九万论程不作遥。
不读世书谈世事，卧看君自致青霄。
和赵大夫鹿鸣宴集
作者：陈师道
朝代：宋

赵侯诗律近风骚，雅意推贤答圣朝。鸿雁著行过渭水，凤凰览德下虞韶。三千著籍今为盛，九万论程不作遥。不读世书谈世事，卧看君自致青霄。
和过田承君
作者：陈师道
朝代：宋
体裁：五言律诗

寺古专宜僻，居深自作幽。兴来宁惮远，句苦不缘愁。逸气无前足，虚怀不系舟。逢人难晤语，冒雨亦相求。
和过田承君
作者：陈师道
朝代：宋

寺古专宜僻，居深自作幽。
兴来宁惮远，句苦不缘愁。
逸气无前足，虚怀不繫舟。
逢人难晤语，冒雨亦相求。
和郊户部宝集丈室二首
作者：陈师道
朝代：宋

贵有空王章，贫无置锥地。冲风窗自语，涴壁虫成字。向隅有知音，阖门接强对。只道庭前柏，西来本无意。
和郑户部宝集丈室二首
作者：陈师道
朝代：宋

远游游则远，安心心已安。茅茨更何事，一坐五年宽。客来问法要，示以无所还。勿云空生默，听者不胜言。贵有空王章，贫无置锥地。冲风窗自语，涴壁虫成字。向隅有知音，阖门接彊对。只道庭前柏，西来本无意。
和郑户部宝集丈室二首·其一
作者：陈师道
朝代：宋
体裁：古风

远游游则远，安心心已安。茅茨更何事，一坐五年宽。客来问法要，示以无所还。勿云空生默，听者不胜言。
和郑户部宝集丈室二首·其二
作者：陈师道
朝代：宋

贵有空王章，贫无置锥地。冲风窗自语，涴壁虫成字。向隅有知音，阖门接彊对。只道庭前柏，西来本无意。
和郑户部宝集丈室二首·其二
作者：陈师道
朝代：宋

贵有空王章，贫无置锥地。
衝风窗自语，涴壁虫成字。
向隅有知音，阖门接彊对。
只道庭前柏，西来本无意。
和酬施和叟宣德
作者：陈师道
朝代：宋
体裁：七言律诗

山阴倾盖两绸缪，十载重来鬓已秋。往事侵寻如昨日，故人牢落半沧洲。流离道路生涯拙，芜没田园岁计休。久要尚怜君子在，为言鸡黍亦迟留。
和酬魏衍
作者：陈师道
朝代：宋
体裁：七言律诗

阙然声问略相同，百里之间一水通。春兴多多高纸价，愁怀一一逐归鸿。不忧寒饿成吾老，稍喜朝廷记此公。梦每见君心已了，不因新句觉情东。
和颜生同游南山
作者：陈师道
朝代：宋

竹杖芒鞋取次行，琳琅触目路人惊。常年此日仍为客，病目今来喜再明。筋力尚堪供是事，登临那得总无情。已知名世徒为尔，可复缘渠太瘦生。
和颜生同游南山
作者：陈师道
朝代：宋

竹杖芒鞋取次行，琳琅触目路人惊。
常年此日仍为客，病目今来喜再明。
筋力尚堪供是事，登临那得总无情。
已知名世徒为尔，可復缘渠太瘦生。
和魏衍三日二首
作者：陈师道
朝代：宋

林花女颊红，春水瓜头绿。步蹇我三休，来同君一足。苦嗟所历小，不尽千里目。暮景向昏鸦，归涂取脩竹。堤沙泥尽未及尘，江波不动风生纹。虎头鱼尾不知数，朱旗一点来奔云。春容已老有馀态，祓禊虽古无前闻。踏青摸石修秘祝，落日带雨催行人。听诗对月两不厌，颇觉过目徒纷纷。君不见天宝杜陵翁，屈宋才堪作近邻。
和魏衍三日二首·其一
作者：陈师道
朝代：宋

林花女颊红，春水瓜头绿。
步蹇我三休，来同君一足。
苦嗟所历小，不尽千里目。
暮景向昏鸦，归涂取修竹。
和魏衍三日二首·其一
作者：陈师道
朝代：宋

林花女颊红，春水瓜头绿。步蹇我三休，来同君一足。苦嗟所历小，不尽千里目。暮景向昏鸦，归涂取脩竹。
和魏衍三日二首·其二
作者：陈师道
朝代：宋

堤沙泥尽未及尘，江波不动风生纹。虎头鱼尾不知数，朱旗一点来奔云。春容已老有余态，祓禊虽古无前闻。踏青摸石修秘祝，落日带雨催行人。听诗对月两不厌，颇觉过目徒纷纷。君不见天宝杜陵翁，屈宋才堪作近邻。
和魏衍三日二首·其二
作者：陈师道
朝代：宋

堤沙泥尽未及尘，江波不动风生纹。虎头鱼尾不知数，朱旗一点来奔云。春容已老有馀态，祓禊虽古无前闻。踏青摸石修秘祝，落日带雨催行人。听诗对月两不厌，颇觉过目徒纷纷。君不见天宝杜陵翁，屈宋才堪作近邻。
和魏衍元夜同登黄楼
作者：陈师道
朝代：宋

车马竞清夜，人物秀三楚。登临得免俗，兹楼岂时睹。同来两稚子，冠者亦四五。落落俱可人，颇亦厌歌鼓。山月出未高，潜鳞动寒浦。樯灯接疏星，夺目粲不数。魏侯转物手，百好趋就叙。得句未肯吐，秀气出眉宇。水净纳行影，山空答修语。夜气稍侵肌，鸟骇去其侣。清游岂有极，喜事戒多取。投静未免喧，于今岂非古。永怀寂寞人，南北忘在所。横岭限鱼鸟，作书欲谁与。情生文自哀，意动足复伫。凭槛共一默，望舒已侵午。
和魏衍元夜同登黄楼
作者：陈师道
朝代：宋

车马竞清夜，人物秀三楚。登临得免俗，兹楼岂时睹。同来两稚子，冠者亦四五。落落俱可人，颇亦厌歌鼓。山月出未高，潜鳞动寒浦。樯灯接疏星，夺目粲不数。魏侯转物手，百好趋就叙。得句未肯吐，秀气出眉宇。水净纳行影，山空答脩语。夜气稍侵肌，鸟骇去其侣。清游岂有极，喜事戒多取。投静未免喧，于今岂非古。永怀寂寞人，南北忘在所。横岭限鱼鸟，作书欲谁与。情生文自哀，意动足复伫。凭槛共一默，望舒已侵午。
和魏衍元夜同登黄楼
作者：陈师道
朝代：宋

车马竞清夜，人物秀三楚。
登临得免俗，兹楼岂时睹。
同来两稚子，冠者亦四五。
落落俱可人，颇亦厌歌鼓。
山月出未高，潜鳞动寒浦。
樯灯接疏星，夺目粲不数。
魏侯转物手，百好趋就叙。
得句未肯吐，秀气出眉宇。
水浄纳行影，山空答修语。
夜气稍侵肌，鸟骇去其侣。
清游岂有极，喜事戒多取。
投静未免喧，于今岂非古。
永怀寂寞人，南北忘在所。
横岭限鱼鸟，作书欲谁与。
情生文自哀，意动足復伫。
凭槛共一默，望舒已侵午。
和魏衍同游阻风
作者：陈师道
朝代：宋

旧说春风亦世情，不应作意断人行。
绝须一怒催新句，更可多忧促短生。
胜日着忙端取怪，妙年得此未须惊。
悬知出处非吾事，已復星河烂漫晴。
和魏衍同游阻风
作者：陈师道
朝代：宋
体裁：七言律诗

旧说春风亦世情，不应作意断人行。绝须一怒催新句，更可多忧促短生。胜日著忙端取怪，妙年得此未须惊。悬知出处非吾事，已复星河烂漫晴。
和魏衍同登快哉亭
作者：陈师道
朝代：宋

经时不出此同临，小径新摧草旧侵。
欲傍江山看日落，不堪花鸟已春深。
来牛去马中年眼，朗月清风万里心。
故着连峰当极目，回看幽径遶双林。
和魏衍同登快哉亭
作者：陈师道
朝代：宋

经时不出此同临，小径新摧草旧侵。欲傍江山看日落，不堪花鸟已春深。来牛去马中年眼，朗月清风万里心。故著连峰当极目，回看幽径绕双林。
和魏衍同登快哉亭
作者：陈师道
朝代：宋

经时不出此同临，小径新摧草旧侵。欲傍江山看日落，不堪花鸟已春深。来牛去马中年眼，朗月清风万里心。故著连峰当极目，回看幽径遶双林。
和魏衍闻莺
作者：陈师道
朝代：宋

春力著人朝睡重，叶底黄鹂鸣自送。绿幕朱栏日观明，回廊侧户风帘动。昨夜春回到寒谷，好鸟飞来把修竹。整翰厉觜初一鸣，已落君诗专妙独。退红著绿春事残，後时独立知何言。侧听不尽已飞去，怀抱此时谁与论。
和魏衍闻莺
作者：陈师道
朝代：宋

春力著人朝睡重，叶底黄鹂鸣自送。绿幕朱栏日观明，回廊侧户风帘动。昨夜春回到寒谷，好鸟飞来把脩竹。整翰厉觜初一鸣，已落君诗专妙独。退红著绿春事残，后时独立知何言。侧听不尽已飞去，怀抱此时谁与论。
和魏衍闻鶑
作者：陈师道
朝代：宋

春力着人朝睡重，叶底黄鹂鸣自送。
绿幕朱栏日观明，回廊侧户风帘动。
昨夜春回到寒谷，好鸟飞来把修竹。
整翰厉觜初一鸣，已落君诗专妙独。
退红着绿春事残，后时独立知何言。
侧听不尽已飞去，怀抱此时谁与论。
和鲜于大受崇先观饯别曾元中
作者：陈师道
朝代：宋

此别未为远，两都东西州。情亲有乖隔，江湖成阻修。脱尘度翠密，徐行当寻幽。各有惜别怀，共此一日留。意合岂待约，酒尽不更求。阙词固未可，忍手亦何犹。坐有黄冠师，未解逍遥游。兴来我与共，醉罢君当休。僧房火可亲，此乐行且谋。万事自纠纷，高怀元一丘。
和鲜于大受崇先观饯别曾元中
作者：陈师道
朝代：宋

此别未为远，两都东西州。情亲有乖隔，江湖成阻脩。脱尘度翠密，徐行当寻幽。各有惜别怀，共此一日留。意合岂待约，酒尽不更求。阙词固未可，忍手亦何犹。坐有黄冠师，未解逍遥游。兴来我与共，醉罢君当休。僧房火可亲，此乐行且谋。万事自纠纷，高怀元一丘。
和黄充出游三首
作者：陈师道
朝代：宋

右坊左里远相求，东度南登称意游。已著连峰妨目极，不应疾雨使心休。诸郎联璧万人看，新有诗声伯仲间。作意登临还得句，此生宁复要长闲。剩欲登临强作欢，衣冠未动意先阑。从今泉石非吾事，只借君诗细细看。
和黄充出游三首·其一
作者：陈师道
朝代：宋

右坊左里远相求，东度南登称意游。
已着连峰妨目极，不应疾雨使心休。
和黄充出游三首·其一
作者：陈师道
朝代：宋

右坊左里远相求，东度南登称意游。已著连峰妨目极，不应疾雨使心休。
和黄充出游三首·其三
作者：陈师道
朝代：宋
体裁：七言绝句

剩欲登临强作欢，衣冠未动意先阑。从今泉石非吾事，只借君诗细细看。
和黄充出游三首·其二
作者：陈师道
朝代：宋

诸郎联璧万人看，新有诗声伯仲间。作意登临还得句，此生宁复要长闲。
和黄充出游三首·其二
作者：陈师道
朝代：宋

诸郎联璧万人看，新有诗声伯仲间。
作意登临还得句，此生宁復要长闲。
和黄充实春尽游南山
作者：陈师道
朝代：宋

逐胜阙勇功，饯春无少色。出门欲何向，坂丸随所击。百年余几何，十步复一息。同来二三子，楚楚颇修饰。行前强老夫，径捷疲峻陟。山门开烟霏，禅房闭岑寂。口燥沾茗椀，久厄此为德。逐日下西山，草路荒不识。回溪转钩曲，门径入绳直。故人喜领客，内愧积腹臆。所来为亲旧，扫除称寥閴。疾风无末势，过雨有余沥。高花初欲然，平荷已如拭。因君感衰盛，丑好移顷刻。交新厌区区，话旧听历历。谈间十一二，四座已倾侧。茅屋漏风霜，山田带沙砾。尚能哀此老，举手触四塞。君如涧底松，超拔出天壁。学诗有新功，黄魏共推激。
和黄充实春尽游南山
作者：陈师道
朝代：宋

逐胜阙勇功，饯春无少色。
出门欲何向，坂丸随所击。
百年余几何，十步復一息。
同来二三子，楚楚颇修饰。
行前强老夫，径捷疲峻陟。
山门开烟霏，禅房闭岑寂。
口燥沾茗椀，久厄此为德。
逐日下西山，草路荒不识。
回溪转钩曲，门径入绳直。
故人喜领客，内愧积腹臆。
所来为亲旧，扫除称寥閴。
疾风无末势，过雨有余沥。
高花初欲然，平荷已如拭。
因君感衰盛，丑好移顷刻。
交新厌区区，话旧听历历。
谈间十一二，四座已倾侧。
茅屋漏风霜，山田带沙砾。
尚能哀此老，举手触四塞。
君如涧底松，超拔出天壁。
学诗有新功，黄魏共推激。
和黄充实春尽游南山
作者：陈师道
朝代：宋

逐胜阙勇功，饯春无少色。出门欲何向，坂丸随所击。百年馀几何，十步复一息。同来二三子，楚楚颇脩饰。行前强老夫，径捷疲峻陟。山门开烟霏，禅房闭岑寂。口燥沾茗椀，久厄此为德。逐日下西山，草路荒不识。回溪转钩曲，门径入绳直。故人喜领客，内愧积腹臆。所来为亲旧，扫除称寥阒。疾风无末势，过雨有馀沥。高花初欲然，平荷已如拭。因君感衰盛，丑好移顷刻。交新厌区区，话旧听历历。谈间十一二，四座已倾侧。茅屋漏风霜，山田带沙砾。尚能哀此老，举手触四塞。君如涧底松，超拔出天壁。学诗有新功，黄魏共推激。
和黄充实春尽游南山
作者：陈师道
朝代：宋
体裁：古风

逐胜阙勇功，饯春无少色。出门欲何向，坂丸随所击。百年馀几何，十步复一息。同来二三子，楚楚颇脩饰。行前强老夫，径捷疲峻陟。山门开烟霏，禅房闭岑寂。口燥沾茗碗，久厄此为德。逐日下西山，草路荒不识。回溪转钩曲，门径入绳直。故人喜领客，内愧积腹臆。所来为亲旧，扫除称寥阒。疾风无末势，过雨有馀沥。高花初欲然，平荷已如拭。因君感衰盛，丑好移顷刻。交新厌区区，话旧听历历。谈间十一二，四座已倾侧。茅屋漏风霜，山田带沙砾。尚能哀此老，举手触四塞。君如涧底松，超拔出天壁。学诗有新功，黄魏共推激。
和黄充实榴花
作者：陈师道
朝代：宋

春去花随尽，红榴暖欲然。
后时何所恨，处独不祈怜。
叶叶自相偶，重重久更鲜。
流珠沾暑雨，改色淡朝烟。
着子专寒酒，移根擅化权。
愧非无价手，刻画竟难传。
和黄充实榴花
作者：陈师道
朝代：宋

春去花随尽，红榴暖欲然。后时何所恨，处独不祈怜。叶叶自相偶，重重久更鲜。流珠沾暑雨，改色淡朝烟。著子专寒酒，移根擅化权。愧非无价手，刻画竟难传。
和黄充实榴花
作者：陈师道
朝代：宋

春去花随尽，红榴暖欲然。
後时何所恨，处独不祈怜。
叶叶自相偶，重重久更鲜。
流珠沾暑雨，改色淡朝烟。
著子专寒酒，移根擅化权。
愧非无价手，刻画竟难传。
和黄充小雪
作者：陈师道
朝代：宋

度腊侵春亦未迟，纷纷款款意犹微。沾衣带润元无见，著物还消不待晞。剩欲打窗连夜听，未须迷雁断行飞。老年才尽无新语，只欲烦君急手挥。
和黄充小雪
作者：陈师道
朝代：宋

度腊侵春亦未迟，纷纷款款意犹微。沾衣带润元无见，著物还消不待曦。剩欲打窗连夜听，未须迷雁断行飞。老年才尽无新语，只欲烦君急手挥。
和黄充小雪
作者：陈师道
朝代：宋

度腊侵春亦未迟，纷纷款款意犹微。
霑衣带润元无见，着物还消不待晞。
剩欲打窗连夜听，未须迷雁断行飞。
老年才尽无新语，只欲烦君急手挥。
和黄预七夕
作者：陈师道
朝代：宋

盈盈一水不斯须，经岁相过自作疏。坐待翔禽报佳会，径须飞雨洗香车。超腾水部陈篇上，收拾愚溪作赋余。信有神仙足官府，我宁辛苦守残书。
和黄预七夕
作者：陈师道
朝代：宋

盈盈一水不斯须，经岁相过自作疏。坐待翔禽报佳会，径须飞雨洗香车。超腾水部陈篇上，收拾愚溪作赋馀。信有神仙足官府，我宁辛苦守残书。
和黄预久雨
作者：陈师道
朝代：宋

甲子仍逢夏，连朝雨脚垂。黑云玄甲驻，铁骑冷官驰。映日还蒙雾，悬麻却散丝。颓墙通犬豕，破柱出蛟螭。野润风光秀，凉生枕席宜。拨云开日月，噀水出虹蜺。贫可留须睫，恩当记扊扅。苍头行冒雨，赤脚出冲泥。诗好声生吻，书工手著胝。衰年得佳句，怀抱顿能移。
和黄预久雨
作者：陈师道
朝代：宋

甲子仍逢夏，连朝雨脚垂。
黑云玄甲驻，铁骑冷官驰。
映日还蒙雾，悬麻却散丝。
颓墙通犬豕，破柱出蛟螭。
野润风光秀，凉生枕席宜。
拨云开日月，噀水出虹蜺。
贫可留须睫，恩当记扊扅。
苍头行冒雨，赤脚出衝泥。
诗好声生吻，书工手着胝。
衰年得佳句，怀抱顿能移。
和黄预久雨
作者：陈师道
朝代：宋

甲子仍逢夏，连朝雨脚垂。黑云玄甲驻，铁骑冷官驰。映日还蒙雾，悬麻郤散丝。颓墙通太豕，破柱出蛟螭。野润风光秀，凉生枕席宜。拨云开日月，噀水出虹蜺。贫可留须睫，恩当记扊扅。苍头行冒雨，赤脚出冲泥。诗好声生吻，书工手著胝。衰年得佳句，怀抱顿能移。
和黄预感怀
作者：陈师道
朝代：宋

壁立无堪佐子贫，漫修简牒效慇勤。起临明镜看生意，卧向晴檐共白云。逸气不应供潦倒，剧谈脱或致纷纭。但令苏晋禅妨醉，不患何山病故荤。
和黄预感怀
作者：陈师道
朝代：宋

壁立无堪佐子贫，漫修简牒效慇懃。
起临明镜看生意，卧向晴檐共白云。
逸气不应供潦倒，剧谈脱或致纷纭。
但令苏晋禅妨醉，不患何山病故荤。
和黄预感怀
作者：陈师道
朝代：宋

壁立无堪佐子贫，漫修简牒效殷懃。起临明镜看生意，卧向晴檐共白云。逸气不应供潦倒，刻谈脱或致纷纭。但令苏晋禅妨醉，不患何山病故荤。
和黄预感秋
作者：陈师道
朝代：宋

宿云护朝霜，秋阳佐残暑。
蝇痴驱复来，汗下拭莫御。
庭梧自黄陨，风过成夜语。
幸是可怜生，胡然遽如许。
黄生多新诗，如盆茧抽绪。
唱高难欸乃，隽永得㕮咀。
意合无古今，投闇有迎拒。
名成弟子韩，价重先生楮。
向来得斯人，孰谓余龃龉。
晚炊邻僧米，昼拾狙公芧。
甘酸皆适口，霜黄未登俎。
门有曲逆车，谤甚北山女。
宁为沟中断，不作太仓鼠。
老退无好怀，续明然两炬。
搔首不成眠，寒蛩促机杼。
和黄预感秋
作者：陈师道
朝代：宋

宿云护朝霜，秋阳佐残暑。蝇痴驱复来，汗下拭莫禦。庭梧自黄陨，风过成夜语。幸是可怜生，胡然遽如许。黄生多新诗，如盆茧抽绪。唱高难欸乃，隽永得㕮咀。意合无古今，投闇有迎拒。名成弟子韩，价重先生楮。向来得斯人，孰谓余龃龉。晚炊邻僧米，昼拾狙公芧。甘酸皆适口，霜黄未登俎。门有曲逆车，谤甚北山女。宁为沟中断，不作太仓鼠。老退无好怀，续明然两炬。搔首不成眠，寒蛩促机杼。
和黄预感秋
作者：陈师道
朝代：宋

宿云护朝霜，秋阳佐残暑。
蝇痴驱復来，汗下拭莫御。
庭梧自黄陨，风过成夜语。
幸是可怜生，胡然遽如许。
黄生多新诗，如盆茧抽绪。
唱高难欵乃，隽永得㕮咀。
意合无古今，投闇有迎拒。
名成弟子韩，价重先生楮。
向来得斯人，孰谓余龃龉。
晚炊邻僧米，昼拾狙公芧。
甘酸皆适口，霜黄未登俎。
门有曲逆车，谤甚北山女。
宁为沟中断，不作太仓鼠。
老退无好怀，续明然两炬。
搔首不成眠，寒蛩促机杼。
和黄预病起
作者：陈师道
朝代：宋
体裁：七言律诗

似闻药病已投机，牛斗蛇妖顿觉非。李贺固知当得疾，沈侯可更不胜衣。惊逢白璧山千仞，会见黄金带十围。只信诗书端作祟，孰知糠籺亦能肥。
和黄预病起
作者：陈师道
朝代：宋

似闻药病已投机，牛斗蛇妖顿觉非。
李贺固知当得疾，沈侯可更不胜衣。
惊逢白璧山千仞，会见黄金带十围。
扣信诗书端作祟，孰知糠籺亦能肥。
咸平读书堂
作者：陈师道
朝代：宋

昔人三百篇，善世已有余。后生守章句，不足供嗫嚅。一登吏部选，笔砚随扫除。闭閤画眉妩，隔屋闻歌呼。奉公用汉律，宁复要诗书。俛首出跨下，枉此七尺躯。今代陶朱公，不作大梁屠。计然特未用，意得轻全吴。为邦得畿县，政密自计疏。宁书下下考，不奉急急符。用意簿领外，筑室课典谟。平生五千卷，还舍不问涂。近事更汉唐，稍以诗自娱。复作无事饮，醉卧拥青奴。桃李春事繁，轩窗昼景舒。鸣屋鸠渴雨，窥帘燕哺雏。休吏散篇帙，风篁献笙竽。听然一启齿，斯民免为鱼。
咸平读书堂
作者：陈师道
朝代：宋

昔人三百篇，善世已有余。
后生守章句，不足供嗫嚅。
一登吏部选，笔砚随扫除。
闭閤画眉妩，隔屋闻歌呼。
奉公用汉律，宁復要诗书。
俛首出跨下，枉此七尺躯。
今代陶朱公，不作大梁屠。
计然特未用，意得轻全吴。
为邦得畿县，政密自计疏。
宁书下下考，不奉急急符。
用意簿领外，筑室课典谟。
平生五千卷，还舍不问涂。
近事更汉唐，稍以诗自娱。
復作无事饮，醉卧拥青奴。
桃李春事繁，轩窗昼景舒。
鸣屋鸠渴雨，窥帘燕哺鶵。
休吏散篇帙，风篁献笙竽。
听然一启齿，斯民免为鱼。
咸平读书堂
作者：陈师道
朝代：宋

昔人三百篇，善世已有余。後生守章句，不足供嗫嚅。一登吏部选，笔砚随扫除。闭合画眉妩，隔屋闻歌呼。奉公用汉律，宁复要诗书。俛首出跨下，枉此七尺躯。今代陶朱公，不作大梁屠。计然特未用，意得轻全吴。为邦得畿县，政密自计疏。宁书下下考，不奉急急符。用意簿领外，筑室课典谟。平生五千卷，还舍不问涂。近事更汉唐，稍以诗自娱。复作无事饮，醉卧拥青奴。桃李春事繁，轩窗画景舒。鸣屋鸠渴雨，窥帘燕哺鶵。休吏散篇帙，风篁献笙竽。听然一启齿，斯民免为鱼。
嗟哉行
作者：陈师道
朝代：宋
体裁：古风

张生服石为石奴，下潦上乾如渴乌。一朝偾蹶须人扶，伏毒未动风出虚。此生所得与昔殊，韩子作志还自屠。自笑未竟人复吁，以身济欲未必愚。欲久而速反所图，嗟哉伟然二大夫。
嗟哉行
作者：陈师道
朝代：宋

张生服石为石奴，下潦上干如渴乌。
一朝偾蹶须人扶，伏毒未动风出虚。
此生所得与昔殊，韩子作志还自屠。
自笑未竟人復吁，以身济欲未必愚。
欲久而速反所图，嗟哉伟然二大夫。
嘲无咎文潜
作者：陈师道
朝代：宋
体裁：古风

诗人要瘦君则肥，便然伟观诗不宜。诗亦于人不相累，黄金九镮腰十围。一饥缘我不缘渠，身作贾孟行诗图。穷人乃工君未可，早据要路肩安舆。
嘲无咎文潜
作者：陈师道
朝代：宋

诗人要瘦君则肥，便然伟观诗不宜。诗亦於人不相累，黄金九鐶腰十围。一饥缘我不缘渠，身作贾孟行诗图。穷人乃工君未可，早据要路肩安舆。
嘲秦觏
作者：陈师道
朝代：宋
体裁：七言绝句

长铗归来夜帐空，衡阳回雁耳偏聪。若为借与春风看，无限珠玑咳唾中。
回风行
作者：陈师道
朝代：宋

悬流汹汹从天来，南风五日斗不开。
御风起柂虎着翼，衝风繫缆颜死灰。
昨日逆风今日回，万人莫挽才浮杯。
篙牵相贺天意得，秋声满帆风倒桅。
去留异态须一怒，造物可得无嫌猜。
回风行
作者：陈师道
朝代：宋

悬流汹汹从天来，南风五日斗不开。御风起柂虎著翼，冲风系缆颜死灰。昨日逆风今日回，万人莫挽才浮杯。篙牵相贺天意得，秋声满帆风倒桅。去留异态须一怒，造物可得无嫌猜。
城南
作者：陈师道
朝代：宋
体裁：七言律诗

白下官杨小弄黄，骑台南路绿无央。含红破白连连好，度水吹香故故长。蹲滑踏青穿马耳，转危缘险出羊肠。孰知南杜风流在，预怯排门有断章。
城南夜归寄赵大夫
作者：陈师道
朝代：宋
体裁：七言绝句

书生作意一斑足，杜陵据鞍两眼寒。风雨唤人归去好，免教街吏报平安。
城南寓居
作者：陈师道
朝代：宋
体裁：古风

游子暮何归，韦杜城南村。秋水深可测，挽衣踏行云。道暗失归处，栖鸟故不喧。牛羊闭篱落，稚子犹在门。
夏夜有怀
作者：陈师道
朝代：宋
体裁：五言律诗

卧念张居士，逃名老石根。学诗真得瘦，识字即空樽。鸣笛夜宜远，灯花晓更繁。未须哀老子，也复守丘园。
夏夜有怀
作者：陈师道
朝代：宋

卧念张居士，逃名老石根。
学诗真得瘦，识字即空樽。
鸣笛夜宜远，灯花晓更繁。
未须哀老子，也復守丘园。
夏日书事
作者：陈师道
朝代：宋
体裁：五言律诗

花絮随风尽，欢娱过眼空。穷多诗有债，愁极酒无功。家在斜阳下，人归满月中。肝肠浑欲破，魂梦更无穷。
夏杪
作者：陈师道
朝代：宋
体裁：五言律诗

一室青芜长，终朝静不哗。圣贤开美酒，子母破新瓜。绿筱初翻箨，红蕖稍荐花。咄嗟功业晚，览照鬓初华。
夏杪
作者：陈师道
朝代：宋

一室青芜长，终朝静不譁。
圣贤开美酒，子母破新瓜。
绿篠初翻箨，红蕖稍荐花。
咄嗟功业晚，览照鬓初华。
夜句三首
作者：陈师道
朝代：宋

老树仍孤秀，秋蟾只独明。何须夜来雨，郤听枕前声。
夜句三首
作者：陈师道
朝代：宋

过雨作秋清，归云放月明。入帘摇竹影，塞耳落洪声。老树仍孤秀，秋蟾只独明。何须夜来雨，却听枕前声。短短长长柳，三三五五星。断云当极目，不尽远峰青。
夜句三首·其一
作者：陈师道
朝代：宋
体裁：五言绝句

过雨作秋清，归云放月明。入帘摇竹影，塞耳落洪声。
夜句三首·其三
作者：陈师道
朝代：宋
体裁：五言绝句

短短长长柳，三三五五星。断云当极目，不尽远峰青。
夜句三首·其二
作者：陈师道
朝代：宋
体裁：五言绝句

老树仍孤秀，秋蟾只独明。何须夜来雨，却听枕前声。
夜雨
作者：陈师道
朝代：宋

十月天犹雨，三更月失明。溟濛才洒润，点滴不成声。辟户风烟入，投林鸟雀轻。旅怀终易感，倏起别离情。
夜雨
作者：陈师道
朝代：宋

十月天犹雨，三更月失明。溟蒙才洒润，点滴不成声。辟户风烟入，投林鸟雀轻。旅怀终易感，倏起别离情。
夜雨
作者：陈师道
朝代：宋

十月天犹雨，三更月失明。
溟蒙才洒润，点滴不成声。
闢户风烟入，投林鸟雀轻。
旅怀终易感，倏起别离情。
大行皇太后挽词二首
作者：陈师道
朝代：宋

德名三后并，母道两朝尊。勇决高千古，危疑定一言。先期还政事，隆礼改山园。哀挽西郊道，云愁昼亦昏。扶日行黄道，乘云上紫微。忧劳形末命，恭俭见陈衣。布德开刑网，和戎戢武威。要知怀惠处，行路涕交挥。
大行皇太后挽词二首·其二
作者：陈师道
朝代：宋

扶日行黄道，乘云上紫微。
忧劳形末命，恭俭见陈衣。
布德刑开网，和戎戢武威。
要知怀惠处，行路涕交挥。
大行皇太后挽词二首·其二
作者：陈师道
朝代：宋

扶日行黄道，乘云上紫微。忧劳形末命，恭俭见陈衣。布德开刑网，和戎戢武威。要知怀惠处，行路涕交挥。
大风
作者：陈师道
朝代：宋

飞沙破面风裂石，平林隐隐倾霹雳。野火燎原尘涨天，道闻马嘶不相得。老翁强欲件少年，立马阶除起无力。城南桃李春意动，少待明朝莫相失。
大风
作者：陈师道
朝代：宋

飞沙破面风裂石，平林隐隐倾霹雳。野火燎原尘涨天，道闻马嘶不相得。老翁彊欲作少年，立马阶除起无力。城南桃李春意动，少待明朝莫相失。
大风
作者：陈师道
朝代：宋

飞沙破面风裂石，平林隠隠倾霹雳。
野火燎原尘涨天，道闻马嘶不相得。
老翁彊欲作少年，立马阶除起无力。
城南桃李春意动，少待明朝莫相失。
太后挽诗·其一
作者：陈师道
朝代：宋
体裁：五言律诗

德名三后并，母道两朝尊。勇决高千古，危疑定一言。先期还政事，隆礼改山园。哀挽西郊道，云愁昼亦昏。
奉贺陈圣予
作者：陈师道
朝代：宋
体裁：五言律诗

合谱儿童岁，为僚一再秋。初闻消息报，已作别离忧。急雪将无路，寒江欲断流。相逢宁易得，端为小迟留。
奉送阎醇老推官
作者：陈师道
朝代：宋
体裁：五言律诗

古今犹异俗，邹鲁尚多儒。簿领三年责，云霄一武趋。数过忘潦倒，惜别更斯须。说与晁夫子，今年锥也无。
奉酬应物
作者：陈师道
朝代：宋

论世阙真是，憎好成愚贤。
众手挽跛牂，拟度骅骝前。
与子早相好，于今不知年。
似从欲着帽，忧喜同华颠。
生世如风花，高下亦偶然。
填沟偶不死，挥刃忽自全。
病马试春草，游鱼纵奔川。
稍思升斗禄，筦库未阙员。
一饥尚可忍，百岁当復延。
相予乘下泽，得句要子宣。
此生期乐死，它日须诗传。
缩手着袖间，弹棋一争先。
奉酬应物
作者：陈师道
朝代：宋

论世阙真是，憎好成愚贤。众手挽跛牂，拟度骅骝前。与子早相好，于今不知年。似从欲著帽，忧喜同华颠。生世如风花，高下亦偶然。填沟偶不死，挥刃忽自全。病马试春草，游鱼纵奔川。稍思升斗禄，筦库未阙员。一饥尚可忍，百岁当复延。相予乘下泽，得句要子宣。此生期乐死，它日须诗传。缩手著袖间，弹棋一争先。
奉酬应物
作者：陈师道
朝代：宋

论世阙真是，憎好成愚贤。众手挽跛牂，拟度骅骝前。与子早相好，於今不知年。似从欲著帽，忧喜同华颠。生世如风花，高下亦偶然。填沟偶不死，挥刃忽自全。病马试春草，游鱼纵奔川。稍思升斗禄，筦库未阙员。一饥尚可忍，百岁当复延。相予乘下泽，得句要子宣。此生期乐死，它日须诗传。缩手著袖间，弹棋一争先。
奉陪内翰二丈醴泉避暑
作者：陈师道
朝代：宋

疾雷倒海不成雨，黑云衔日蚕不吐。
深院回廊昼日长，青帘朱幕风铃语。
神仙中人龙作马，翠旌绛节从天下。
竹冠芒屦紫绮裘，曳杖林间观物化。
清池照眼自生凉，修竹回阴欲过廊。
樽酒未空高兴动，含毫欲下云飞扬。
俗闻道士业符医，未语已作庸人样。
但知一扇博百金，岂识双松到千丈。
蝇头小字密着行，四座欢叫醒而狂。
忽惊天姥到庭户，风篁露草鸣寒螀。
回天却日有余力，小试席间留翰墨。
请公慎用补天手，入佐后皇和玉石。
奉陪内翰二丈醴泉避暑
作者：陈师道
朝代：宋

疾雷倒海不成雨，黑云衔日蚕不吐。
深院回廊昼日长，青帘朱幕风铃语。
神仙中人龙作马，翠旌绛节从天下。
竹冠芒屦紫绮裘，曳杖林间观物化。
清池照眼自生凉，修竹回阴欲过廊。
樽酒未空高兴动，含毫欲下云飞扬。
俗闻道士业符医，未语已作庸人样。
但知一扇博百金，岂识双松到千丈。
蝇头小字密著行，四座欢叫醒而狂。
忽惊天姥到庭户，风篁露草鸣寒螿。
回天郤日有余力，小试席间留翰墨。
请公慎用补天手，人佐后皇和玉石。
奉陪内翰二丈醴泉避暑
作者：陈师道
朝代：宋

疾雷倒海不成雨，黑云衔日蚕不吐。深院回廊昼日长，青帘朱幕风铃语。神仙中人龙作马，翠旌绛节从天下。竹冠芒屦紫绮裘，曳杖林间观物化。清池照眼自生凉，脩竹回阴欲过廊。樽酒未空高兴动，含毫欲下云飞扬。俗闻道士业符医，未语已作庸人样。但知一扇博百金，岂识双松到千丈。蝇头小字密著行，四座欢叫醒而狂。忽惊天姥到庭户，风篁露草鸣寒螀。回天却日有馀力，小试席间留翰墨。请公慎用补天手，入佐后皇和玉石。
奉陪赵大夫游桓山
作者：陈师道
朝代：宋

后水喧江落浑黄，晚云障日作微凉。
笙歌声裏旌旗动，罗绮丛中语笑香。
劝相秋郊开稔熟，摩娑苔壁弔荒亡。
风流一代今山简，有底樽前着葛强。
奉陪赵大夫游桓山
作者：陈师道
朝代：宋

后水喧江落浑黄，晚云障日作微凉。笙歌声里旌旗动，罗绮丛中语笑香。劝相秋郊开稔熟，摩娑苔壁吊荒亡。风流一代今山简，有底樽前著葛强。
奉陪赵大夫游桓山
作者：陈师道
朝代：宋

後水喧江落浑黄，晚云障日作微凉。
笙歌声里旌旗动，罗绮丛中语笑香。
劝相秋郊开稔熟，摩娑苔壁吊荒亡。
风流一代今山简，有底樽前著葛强。
妾薄命·为曾南丰作
作者：陈师道
朝代：宋

主家十二楼，一身当三千。古来妾薄命，事主不尽年。起舞为主寿，相送南阳阡。忍著主衣裳，为人作春妍。有声当彻天，有泪当彻泉。死者恐无知，妾身长自怜。叶落风不起，山空花自红。捐世不待老，惠妾无其终。一死尚可忍，百岁何当穷？天地岂不宽？妾身自不容。死者如有知，杀身以相从。向来歌舞地，夜雨鸣寒蛩。
妾薄命二首
作者：陈师道
朝代：宋

主家十二楼，一身当三千。古来妾薄命，事主不尽年。起舞为主寿，相送南阳阡。忍著主衣裳，为人作春妍。有声当彻天，有泪当彻泉。死者恐无知，妾身长自怜。叶落风不起，山空花自红。捐世不待老，惠妾无其终。一死尚可忍，百岁何当穷。天地岂不宽，妾身自不容。死者如有知，杀身以相从。向来歌舞处，夜雨鸣寒蛩。
妾薄命二首·其一
作者：陈师道
朝代：宋

主家十二楼，一身当三千。
古来妾薄命，事主不尽年。
起舞为主寿，相送南阳阡。
忍着主衣裳，为人作春妍。
有声当彻天，有泪当彻泉。
死者恐无知，妾身长自怜。
妾薄命二首·其一
作者：陈师道
朝代：宋
体裁：乐府曲辞

主家十二楼，一身当三千。古来妾薄命，事主不尽年。起舞为主寿，相送南阳阡。忍著主衣裳，为人作春妍。有声当彻天，有泪当彻泉。死者恐无知，妾身长自怜。
妾薄命二首·其二
作者：陈师道
朝代：宋
体裁：乐府曲辞

叶落风不起，山空花自红。捐世不待老，惠妾无其终。一死尚可忍，百岁何当穷。天地岂不宽，妾身自不容。死者如有知，杀身以相从。向来歌舞处，夜雨鸣寒蛩。
宴黄提刑致语口号
作者：陈师道
朝代：宋
体裁：七言律诗

当年天下无双誉，此日朝中第一人。坐使黄流随指顾，即看丹阁画精神。天威行复朝三接，和气今如物再春。肯驻行轩慰离索，听歌举白莫辞频。
宴黄提刑致语口号
作者：陈师道
朝代：宋

当年天下无双誉，此日朝中第一人。
坐使黄流随指顾，即看丹阁画精神。
天威行復朝三接，和气今如物再春。
肯驻行轩慰离索，听歌举白莫辞频。
宿合清口
作者：陈师道
朝代：宋
体裁：五言律诗

风叶初疑雨，晴窗误作明。穿林出去鸟，举棹有来声。深渚鱼犹得，寒沙雁自惊。卧家还就道，自计岂苍生。
宿柴城
作者：陈师道
朝代：宋

卧埋尘叶走风烟，齿豁头童不记年。
起倒不供聊应俗，高低莫可只随缘。
冬冬远鼓三行夜，隠隠平湖四接天。
枕底涛波蓬上雨，故将羁老到愁边。
宿柴城
作者：陈师道
朝代：宋

卧埋尘叶走风烟，齿豁头童不记年。起倒不供聊应俗，高低莫可只随缘。冬冬鼓远三行夜，隐隐平湖四接天。枕底涛波蓬上雨，故将羁老到愁边。
宿柴城
作者：陈师道
朝代：宋

卧埋尘叶走风烟，齿豁头童不记年。起倒不供聊应俗，高低莫可只随缘。鼕鼕远鼓三行夜，隐隐平湖四接天。枕底涛波蓬上雨，故将羁老到愁边。
宿泊口
作者：陈师道
朝代：宋
体裁：五言律诗

弱柳经寒色，悬流尽夜声。更长疑睡少，霜落怯寒生。急急占星度，摇摇苦舫倾。风涛兼盗贼，恩重觉身轻。
宿深明阁二首
作者：陈师道
朝代：宋

窈窕深明阁，晴寒是去年。老将灾疾至，人与岁时迁。默坐元如在，孤灯共不眠。暮年身万里，赖有故人怜。缥缈金华伯，人间第一人。剧谈连昼夜，应俗费精神。时要平安报，反愁消息真。墙根霜下草，又作一番新。
宿深明阁二首·其一
作者：陈师道
朝代：宋
体裁：五言律诗

窈窕深明阁，晴寒是去年。老将灾疾至，人与岁时迁。默坐元如在，孤灯共不眠。暮年身万里，赖有故人怜。
宿深明阁二首·其一
作者：陈师道
朝代：宋

窈窕深明阁，晴寒是去年。
老将灾疾至，人与岁时迁。
默坐元如在，孤灯共不眠。
暮年身万里，頼有故人怜。
宿深明阁二首·其二
作者：陈师道
朝代：宋
体裁：五言律诗

缥缈金华伯，人间第一人。剧谈连昼夜，应俗费精神。时要平安报，反愁消息真。墙根霜下草，又作一番新。
宿钱塘尉廨
作者：陈师道
朝代：宋

平湖遶舍山无盗，官事长闲俸有金。安得终身为御寇，不辞儿女作吴音。
宿齐河
作者：陈师道
朝代：宋

烛暗人初寂，寒生夜向深。
潜鱼聚沙窟，坠鸟滑霜林。
稍作他方计，初回万里心。
还家只有梦，更着晓寒侵。
宿齐河
作者：陈师道
朝代：宋
体裁：五言律诗

烛暗人初寂，寒生夜向深。潜鱼聚沙窟，坠鸟滑霜林。稍作他方计，初回万里心。还家只有梦，更著晓寒侵。
寄亳州何郎中二首
作者：陈师道
朝代：宋

西南日下共浮云，人事难群喜劝分。已度城阴先得句，不应从俗未忘荤。松篁有节元宜晚，桃李无蹊只自薰。欲入帝城须帝力，且寻诗社著诗勋。西原追送未成旬，赫赫传声已迫人。剩欲抄诗寄来使，尚能拂席致佳宾。孰知简易归刘向，谁使循良作寇恂。他日入东专一壑，少留馀地许为邻。
寄亳州何郎中二首·其一
作者：陈师道
朝代：宋

西南日下共浮云，人事难羣喜劝分。
已度城阴先得句，不应从俗未忘荤。
松篁有节元宜晚，桃李无蹊只自熏。
欲入帝城须帝力，且寻诗社着诗勋。
寄亳州何郎中二首·其一
作者：陈师道
朝代：宋
体裁：七言律诗

西南日下共浮云，人事难群喜劝分。已度城阴先得句，不应从俗未忘荤。松篁有节元宜晚，桃李无蹊只自薰。欲入帝城须帝力，且寻诗社著诗勋。
寄亳州何郎中二首·其二
作者：陈师道
朝代：宋

西原追送未成旬，赫赫传声已迫人。
剩欲抄诗寄来使，尚能拂席致佳宾。
孰知简易归刘向，谁使循良作寇恂。
他日入东专一壑，少留余地许为邻。
寄亳州何郎中二首·其二
作者：陈师道
朝代：宋

西原追送未成旬，赫赫传声已迫人。剩欲抄诗寄来使，尚能拂席致佳宾。孰知简易归刘向，谁使循良作寇恂。他日入东专一壑，少留馀地许为邻。
寄亳州林待制
作者：陈师道
朝代：宋

湖海相望阙寄声，云林过雨未全晴。青衫作吏非前日，白首论文笑后生。似听儿童迎五马，稍修书札问专城。一闻苦李蒙庄句，不复人间世后名。
寄亳州林待制
作者：陈师道
朝代：宋

湖海相望阙寄声，云林过雨未全晴。
青衫作吏非前日，白首论文笑后生。
似听儿童迎五马，稍修书札问专城。
一闻苦李蒙庄句，不復人间世后名。
寄亳州林待制
作者：陈师道
朝代：宋

湖海相望阙寄声，云林过雨未全晴。青衫作吏非前日，白首论文笑後生。似听儿童迎五马，稍修书札问专城。一闻苦李蒙庄句，不复人间世後名。
寄侍读苏尚书
作者：陈师道
朝代：宋

六月西湖早得秋，二年归思与迟留。
一时宾客余枚叟，在处儿童说细侯。
经国向来须老手，有怀何必到壶头。
遥知丹地开黄卷，解记清波没白鸥。
寄侍读苏尚书
作者：陈师道
朝代：宋

六月西湖早得秋，二年归思与迟留。一时宾客余枚叟，在处儿童说细侯。经国向来须老手，有怀何必到壼头。遥知丹地开黄卷，解记清波没白鸥。
寄侍读苏尚书
作者：陈师道
朝代：宋

六月西湖早得秋，二年归思与迟留。一时宾客馀枚叟，在处儿童说细侯。经国向来须老手，有怀何必到壶头。遥知丹地开黄卷，解记清波没白鸥。
寄兖州张龙图文潜二首
作者：陈师道
朝代：宋

去国遭前政，还家未白头。百年当晚遇，一辱独先收。齿脱空余舌，颜衰早著秋。三为郡文学，大胜邓元侯。
寄兖州张龙图文潜二首
作者：陈师道
朝代：宋

去国遭前政，还家未白头。百年当晚遇，一辱独先收。齿脱空馀舌，颜衰早著秋。三为郡文学，大胜邓元侯。剩喜开三面，旋闻乞一州。力难随鸟翼，行复立螭头。今日骐驎阁，当年鹦鹉洲。寄书愁不达，书达得无愁。
寄兖州张龙图文潜二首·其一
作者：陈师道
朝代：宋

去国遭前政，还家未白头。
百年当晚遇，一辱独先收。
齿脱空余舌，颜衰早着秋。
三为郡文学，大胜邓元侯。
寄兖州张龙图文潜二首·其一
作者：陈师道
朝代：宋

去国遭前政，还家未白头。百年当晚遇，一辱独先收。齿脱空馀舌，颜衰早著秋。三为郡文学，大胜邓元侯。
寄兖州张龙图文潜二首·其二
作者：陈师道
朝代：宋

剩喜开三面，旋闻乞一州。力难随鸟翼，行复立螭头。今日骐驎阁，当年鹦鹉洲。寄书愁不达，书达得无愁。
寄兖州张龙图文潜二首·其二
作者：陈师道
朝代：宋

剩喜开三面，旋闻乞一州。
力难随鸟翼，行復立螭头。
今日骐驎阁，当年鹦鹉洲。
寄书愁不达，书达得无愁。
寄北山顺法师二首
作者：陈师道
朝代：宋

十年闻问不逢人，一面相逢过所闻。高士不应轻俗士，欲将污脚上垂云。山下游尘不污人，耳边溪水去犹闻。羡君身世浑无事，坐看青山过白云。
寄北山顺法师二首·其一
作者：陈师道
朝代：宋
体裁：七言绝句

十年闻问不逢人，一面相逢过所闻。高士不应轻俗士，欲将污脚上垂云。
寄北山顺法师二首·其二
作者：陈师道
朝代：宋
体裁：七言绝句

山下游尘不污人，耳边溪水去犹闻。羡君身世浑无事，坐看青山过白云。
寄单州吕侍讲
作者：陈师道
朝代：宋

往时三吕共修途，拟上青云近玉除。中道勒回奔电足，今年还直迩英庐。纵谈尚记华严夜，枉道难随刺史车。遣兴宽为七字语，寻人聊代一行书。
寄单州吕侍讲
作者：陈师道
朝代：宋

往时三吕共脩途，拟上青云近玉除。中道勒回奔电足，今年还直迩英庐。纵谈尚记华严夜，枉道难随刺史车。遣兴宽为七字语，寻人聊代一行书。
寄单州张朝请
作者：陈师道
朝代：宋
体裁：七言律诗

平生天上张公子，尚记门间半面人。声烈与风来不尽，音书无使去难频。一言悟主心犹壮，百巧成穷发自新。闻说监河收贷粟，定倾东海活穷鳞。
寄单州张朝请
作者：陈师道
朝代：宋

平生天上张公子，尚记门间半面人。
声烈与风来不尽，音书无使去难频。
一言悟主心犹壮，百巧成穷髮自新。
闻说监河收贷粟，定倾东海活穷鳞。
寄参寥
作者：陈师道
朝代：宋

平生西方愿，摆落区中缘。惟于世外人，相从可忘年。道人赞公徒，相识几生前。早作步兵语，晚参云门禅。舍策孤山下，一室颇萧然。林昏出幽磬，竹杪横疏烟。昨日寄书至，坐想参寥泉。此泉如此公，遇物作清妍。一别今几时，绿首成白颠。子亦怜我老，我岂要子怜。会逢万里风，一系五湖船。酌我岩下水，咽子山中篇。
寄参寥
作者：陈师道
朝代：宋

平生西方愿，摆落区中缘。
惟于世外人，相从可忘年。
道人赞公徒，相识几生前。
早作步兵语，晚参云门禅。
舍策孤山下，一室颇萧然。
林昏出幽磬，竹杪横疏烟。
昨日寄书至，坐想参寥泉。
此泉如此公，遇物作清妍。
一别今几时，绿首成白颠。
子亦怜我老，我岂要子怜。
会逢万里风，一繫五湖船。
酌我岩下水，咽子山中篇。
寄参寥
作者：陈师道
朝代：宋

平生西方愿，摆落区中缘。惟於世外人，相从可忘年。道人赞公徒，相识几生前。早作步兵语，晚参云门禅。舍策孤山下，一室颇萧然。林昏出幽磬，竹杪横疏烟。昨日寄书至，坐想参寥泉。此泉如此公，遇物作清妍。一别今几时，绿首成白颠。子亦怜我老，我岂要子怜。会逢万里风，一系五湖船。酌我岩下水，咽子山中篇。
寄君玉
作者：陈师道
朝代：宋
体裁：五言律诗

不见紫霄翁，侵寻鬓已蓬。倦游乡域异，归梦夙宵同。爱酒贫应甚，吟诗老更工。清时公道在，未足叹途穷。
寄外舅郭大夫二首·其一
作者：陈师道
朝代：宋
体裁：五言律诗

巴蜀通归使，妻孥且旧居。深知报消息，不忍问何如。身健何妨远，情亲未肯疏。功名欺老病，泪尽数行书。
寄外舅郭大夫二首·其二
作者：陈师道
朝代：宋
体裁：古风

丈人鲁诸生，明刑如皋陶。幸宽右顾忧，未惜一身遥。西南万里行，可以断绳桥。慎勿用惠文，神母仁如尧。
寄子开
作者：陈师道
朝代：宋
体裁：七言律诗

致君意气日方中，许国精诚月贯虹。一代英豪出门第，当时毁誉岂穷通。风流身致羲黄上，日夜心随汴洛东。从使少年轻我辈，只留颜面对吾公。
寄子开
作者：陈师道
朝代：宋

道山清绝况真仙，杜曲风流最近天。
曹濮于今真乐国，股肱从昔着时贤。
今回不辨终朝语，此去无端久疾痊。
可念卧时遭末劫，新陈埋没不知年。
寄子开
作者：陈师道
朝代：宋

道山清绝况真仙，杜曲风流最近天。曹濮于今真乐国，股肱从昔著时贤。今回不辨终朝语，此去无端久疾痊。可念卧时遭末劫，新陈埋没不知年。
寄子闵
作者：陈师道
朝代：宋
体裁：古风

烟昏晚寒风发屋，行者抽篷离者哭。青衫白发两相鲜，积雪朝阳眩双目。猛虎食子有分羹，洁鹭割股谋补肉。妻孥不用哭穷途，前府故人风义笃。
寄子闵
作者：陈师道
朝代：宋

烟昏晚寒风发屋，行者抽篷离者哭。
青衫白髮两相鲜，积雪朝阳眩双目。
猛虎食子有分羹，洁鹭割股谋补肉。
妻孥不用哭穷途，前府故人风义笃。
寄寇元弼
作者：陈师道
朝代：宋
体裁：七言律诗

朱樱青子已尝新，白帢黄衫见未频。载酒对棋无俗士，闭门高枕有闲人。有底百年须薄禄，相看一笑却关身。肯留恶客开家酿，惊坐何人更姓陈。
寄寇元弼
作者：陈师道
朝代：宋

朱樱青子已尝新，白帢黄衫见未频。载酒对棋无俗士，闭门高枕有闲人。有底百年须薄禄，相看一笑郤关身。肯留恶客开家酿，惊坐何人更姓陈。
寄寇十一
作者：陈师道
朝代：宋

邻里相望信不通，时因得句寄匆匆。
画楼着燕熏风裏，杨柳藏鸦白下东。
度日守窗令节换，经旬无使觉门空。
锦囊佳丽邻徐庾，剩欲同君赋恼公。
寄寇十一
作者：陈师道
朝代：宋
体裁：七言律诗

邻里相望信不通，时因得句寄匆匆。画楼著燕薰风里，杨柳藏鸦白下东。度日守窗令节换，经旬无使觉门空。锦囊佳丽邻徐庾，剩欲同君赋恼公。
寄寇荆山
作者：陈师道
朝代：宋
体裁：五言律诗

旷士三年别，荆山一顾中。百千人欲死，四六老能工。脱帽头应白，求田意欲东。口须论世事，目已失飞鸿。
寄张大夫
作者：陈师道
朝代：宋
体裁：五言律诗

只应青眼老，尚记白头翁。一别今何向，三年信不通。不应书字倦，未有北来鸿。肯作彭城守，何时马首东。
寄张学士
作者：陈师道
朝代：宋
体裁：五言律诗

湖海三年别，谯徐一日间。经时犹未见，凡事信多艰。理极那须说，情生不自还。从来阙声问，相见若为颜。
寄张宣州
作者：陈师道
朝代：宋
体裁：五言律诗

与世情将尽，怀仁老未忘。故人今五马，高处谩三长。诗岂江山助，名成沈鲍行。肯为文俗事，打鸭起鸳鸯。